12 ฐานะการเงินและผลการดำเนินงาน

12.1 งบการเงิน

(ก) ผู้สอบบัญชีและนโยบายบัญชีที่สำคัญ

รายงานผู้สอบบัญชีรับอนุญาตที่ได้ตรวจสอบและสอบทานงบการเงินเฉพาะบริษัทและงบการเงินรวมของบริษัท
ระหว่างปี 2544 - 2546 และงวด 12 เดือน สิ้นสุดวันที่ 31 ธันวาคม 2547 สรุปได้ดังนี้

ในปี 2544 และ 2545 ผู้ตรวจสอบบัญชี (นายรุทร เชาวนะกวี) ผู้สอบบัญชีรับอนุญาต เลขที่ 3247
บริษัท สำนักงาน เอินส์ท แอนด์ ยัง จำกัด ไม่แสดงความเห็นต่องบการเงินของบริษัท
เนื่องจากความไม่แน่นอนดังต่อไปนี้

  (1)
  กลุ่มบริษัทกำลังอยู่ระหว่างการดำเนินการตามแผนการฟื้นฟูกิจการและเจรจาต่อรองเพื่อปรับโครงสร้างหนี้กับกลุ่มเจ้าหนี้
  ผู้ให้กู้และผู้ถือหุ้นกู้ นั้น ณ วันที่ 31 ธันวาคม 2543
  มีเงื่อนไขบางประการตามที่ระบุในสัญญาปรับโครงสร้างหนี้ดังกล่าว
  ซึ่งบริษัทยังไม่ได้ปฏิบัติตามอย่างครบถ้วน
  และอยู่ในระหว่างการดำเนินการตามเงื่อนไขที่ระบุไว้ในสัญญา
  สำหรับหนี้สินในส่วนที่ยังอยู่ในระหว่างการเจรจาต่อรองเพื่อปรับโครงสร้างหนี้
  บริษัทและบริษัทย่อยได้บันทึกดอกเบี้ยค้างจ่ายไว้โดยคำนวณในอัตราดอกเบี้ยปกติที่ระบุไว้ในสัญญาเดิม
  ซึ่งอาจแตกต่างจากการคำนวณของผู้ให้กู้อย่างเป็นสาระสำคัญและเงินกู้ยืมในส่วนที่ได้มีการผิดเงื่อนไขในสัญญาเงินกู้ยังคงแสดงส่วนที่ถึงกำหนดชำระภายในหนึ่งปีตามข้อตกลงในสัญญาเดิม
  การที่บริษัทจะสามารถดำเนินธุรกิจอย่างต่อเนื่องได้ขึ้นอยู่กับความสำเร็จในการเจรจาเพื่อปรับโครงสร้างหนี้
  ความสำเร็จในการปฏิบัติตามเงื่อนไขต่างๆ ในสัญญาปรับโครงสร้างหนี้
  การหาแหล่งเงินทุนและการฟื้นตัวของสภาพเศรษฐกิจโดยส่วนรวมของประเทศ ทั้งนี้ งบการเงินปี
  2543
  ได้จัดทำขึ้นตามหลักความดำรงอยู่ของกิจการโดยถือว่าการขายหรือเรียกคืนสินทรัพย์และการจ่ายชำระหนี้สินจะเป็นไปตามปกติธุรกิจโดยปราศจากการถูกบังคับและภายใต้ข้อสมมติฐานว่าบริษัทและบริษัทย่อยจะสามารถปฏิบัติตามเงื่อนไขและข้อกำหนดต่างๆ
  ภายใต้สัญญาปรับโครงสร้างหนี้ได้ภายในระยะเวลาที่กำหนด

  (2) บริษัทและบริษัทย่อยมียอดคงเหลือลูกหนี้และเงินให้กู้ยืมแก่บริษัทที่เกี่ยวข้องกัน
  (ก่อนหักค่าเผื่อหนี้สงสัยจะสูญ) ณ วันที่ 31 ธันวาคม 2543 2544 และ 2545
  เป็นจำนวนเงินประมาณ 584 ล้านบาท 643ล้านบาท และ 617 ล้านบาท ตามลำดับ
  ซึ่งส่วนใหญ่ค้างอยู่เป็นระยะเวลานาน
  โอกาสที่จะได้รับคืนเงินนั้นขึ้นอยู่กับความสามารถในการเรียกเก็บหนี้ของบริษัทและบริษัทย่อยและความสัมพันธ์กับกิจการที่เกี่ยวข้องกันเหล่านั้น

  (3) ผู้สอบบัญชีไม่ได้รับหนังสือยืนยันยอดหรือได้รับหนังสือยืนยันยอดจากบุคคลที่สามเป็นจำนวนน้อย
  เนื่องจากบุคคลที่สามยังไม่ได้ตอบกลับการขอยืนยันยอดภายในวันที่ออกรายงาน
  และผู้สอบบัญชีไม่สามารถใช้วิธีการตรวจสอบอื่นให้เป็นที่พอใจได้
  หนังสือยืนยันยอดคงเหลือดังกล่าว ได้แก่ หนังสือยืนยันยอดเงินกู้ยืมกับธนาคารและสถาบันการเงิน
  หนังสือยืนยันยอดลูกหนี้จากการขายอสังหาริมทรัพย์
  หนังสือยืนยันยอดคงเหลือของเจ้าหนี้การค้าและเจ้าหนี้เงินประกันค่าก่อสร้าง
  และหนังสือยืนยันยอดคงเหลือของเงินรับล่วงหน้าจากลูกค้า

  ( 4) ในปี 2544
  บริษัทมิได้จัดให้มีการประเมินมูลค่ายุติธรรมของที่ดินรอการพัฒนาซึ่งมีราคาตามบัญชีประมาณ 201
  ล้านบาท โดยผู้ประเมินราคาอิสระ ซึ่งต่อมาในปี 2545
  บริษัทได้จัดให้มีการประเมินมูลค่ายุติธรรมของที่ดินดังกล่าวแล้ว

  (5) ในปี 2544 และ 2545
  ผู้สอบบัญชีไม่สามารถทำการตรวจนับโฉนดที่ดินของบริษัทที่อยู่ระหว่างรอการพัฒนา
  เนื่องจากที่ดินดังกล่าวติดภาระจำนองกับสถาบันการเงินที่กำลังอยู่ในระหว่างการเจรจาปรับโครงสร้างหนี้หลายแห่ง
  นอกจากนี้ในปี 2545 ผู้สอบบัญชีไม่สามารถทำการตรวจนับหนังสือแสดงกรรมสิทธิ์ห้องชุด
  เนื่องจากหนังสือแสดงกรรมสิทธิ์ห้องชุดดังกล่าวติดภาระจำนองกับธนาคารแห่งหนึ่งที่กำลังอยู่ในระหว่างการเจรจาปรับโครงสร้างหนี้

ในปี 2546 ผู้ตรวจสอบบัญชี (นายพิพัฒน์ ปุสยานนท์) ผู้สอบบัญชีรับอนุญาต เลขที่ 56 บริษัท
สำนักงานพิพัฒน์และเพื่อน จำกัด มีความเห็นว่างบการเงินดังกล่าวของบริษัทแสดงฐานะการเงิน ณ
วันที่ 31 ธันวาคม 2546 ผลการดำเนินงานและกระแสเงินสด
สำหรับปีสิ้นสุดวันเดียวกันของบริษัทและบริษัทย่อย
โดยถูกต้องตามที่ควรในสาระสำคัญตามหลักการบัญชีที่รับรองทั่วไปจากการสอบทานดังกล่าว
และได้ให้ข้อสังเกตต่องบการเงินสำหรับปีสิ้นสุดวันที่ 31 ธันวาคม 2546
เกี่ยวกับความไม่แน่นอนของเหตุการณ์ต่างๆ ว่า
ขณะนี้บริษัทอยู่ในระหว่างการดำเนินการตามเงื่อนไขที่ระบุไว้ในสัญญาปรับโครงสร้างหนี้ซึ่งมีรายละเอียดความคืบหน้าตามหมายเหตุประกอบงบการเงิน
ดังนั้นบริษัทและบริษัทย่อยจะสามารถดำเนินธุรกิจอย่างต่อเนื่องได้
ขึ้นอยู่กับความสำเร็จในการปฏิบัติตามเงื่อนไขต่างๆ ในสัญญาปรับโครงสร้างหนี้ การหาแหล่งเงินทุน
และการฟื้นตัวของสภาพเศรษฐกิจโดยรวมของประเทศ

ในงวด ปี 2547สิ้นสุดวันที่ 31 ธันวาคม 2547 ผู้ตรวจสอบบัญชี (นายจำรัส ปิงคลาศัย)
ผู้สอบบัญชีรับอนุญาต เลขที่ 1470 บริษัท จำรัส ซีพีเอ จำกัด
ได้ให้ความเห็นอย่างไม่มีเงื่อนไขว่างบการเงินของบริษัทแสดงฐานะการเงิน ผลการดำเนินงาน
และกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป อย่างไรก็ตาม
ผู้ตรวจสอบบัญชีได้ระบุว่า งบการเงินของบริษัทย่อยของบริษัทจำนวน 10 ราย
นั้นได้ผ่านการตรวจสอบโดยผู้สอบบัญชีรายอื่น
และความเห็นของข้าพเจ้าในส่วนที่เกี่ยวข้องกับจำนวนเงินของรายการต่าง ๆ
ของบรษัทย่อยเหล่านั้นได้ถือตามรายงานของผู้สอบบัญชีอื่นนั้น นอกจากนี้
ผู้สอบบัญชียังได้ให้ข้อสังเกตเพิ่มเติมดังต่อไปนี้

1) ตามที่กล่าวหว้ในหมายเหตุ 1 ณ วันที่ 31 ธันวาคม 2547
กิจการมีหนี้สินระยะยาวภายใต้สัญญาปรับโครงสร้างหนี้ที่ถึงกำหนดชำระภายในหนึ่งปี
ผิดนัดชำระกับสถาบันการเงิน 2 แห่ง รวมจำนวน 683.13 ล้านบาท
กิจการอยู่ในระหว่างการเจรจาปรับโครงสร้างหนี้ใหม่ ซึ่งยังไม่ทราบผลของการเจรจาในขณะนี้
และกิจการยังมีที่ดินรอการพัฒนาจำนวน 1,926.33 ล้านบาท
ที่ใช้ในการตีทรัพย์ชำระหนี้ให้แก่เจ้าหนี้สถาบันการเงินแห่งหนึ่งตามสัญญาปรับโครงสร้างหนี้
ปัจจุบันอยู่ระหว่างรอคณะกรรมการบริหารของสถาบันการเงินแห่งนั้นอนุมัติจึงจะสามารถดำเนินเรื่องต่อได้
ซึ่งกิจการยังไม่โอนกรรมสิทธิ์แต่อย่างถือว่าผิดเงื่อนไขการจ่ายชำระคืน
และสถาบันการเงินดังกล่าวมีสิทธิเรียกชำระคืนเงินต้น ดอกเบี้ยค้างจ่ายและส่วนที่ปลดหนี้ได้แล้วทันที

ตามที่กล่าวไว้ในหมายเหตุ 15 กิจการได้เป็นข่าวหน้าหนังสือพิมพ์ว่า บริษัท แกรนด์ คอมพิวเตอร์
แอนด์คอมมูนิเคชั่น จำกัด เดิมมีพนักงานของกิจการคนหนึ่งเป็นกรรมการผู้มีอำนาจ
แต่ปัจจุบันพนักงานดังกล่าวได้ลาออกจากการเป็นกรรมการของบริษัทดังกล่าว
บริษัทดังกล่าวเป็นกิจการที่เกี่ยวข้องกัน โดยมีผู้ถือหุ้นเป็นบุคคลในตระกูลกฤษดาธานนท์
บริษัทดังกล่าวได้ไปซื้อหุ้นบุริมสิทธิของกิจการจากธนาคารพาณิชย์แห่งหนึ่งจำนวน 118.50 ล้านหุ้น
ราคาหุ้นละ 10 บาท คิดเป็นจำนวน 1,185 ล้านบาท
ซึ่งได้มอบฉันทะจากธนาคารแห่งนั้นให้ไปใช้สิทธิแทนธนาคารในการลงคะแนนเสียงลดทุนหรือเพิ่มทุนของกิจการ
และบริษัทโกลเด้น เทคโนโลยี่ อินดัสเทรียล พาร์ค จำกัด
ซึ่งเป็นบริษัทที่เกี่ยวข้องกันโดยมีผู้ถือหุ้นเป็นบุคคลในตระกูลกฤษดาธานนท์ได้ถูกกล่าวโทษว่านำเงินไปใช้ผิดวัตถุประสงค์และเอื้อประโยชน์ให้กลุ่มพัฒนาอสังหาริมทรัพย์และพวกพ้องจำนวน
3,500 ล้านบาท จากเงินกู้ยืม 8,000 ล้านบาท ที่ได้รับจากธนาคารดังกล่าว
เหตุการณ์ดังกล่าวในการฟ้องบังคับตามภาระหนี้ไม่มีผลกระทบต่อกิจการ
แต่ผลกระทบในทางอื่นยังไม่อาจประเมินผลได้ในขณะนี้ ขึ้นอยู่กับผลการสอบสวนของทางราชการ

อย่างไรก็ตามความไม่แน่นอนดังกล่าวข้างต้น
ประมาณว่าจะไม่มีผลกระทบต่อความสามารถในการดำเนินอย่างต่อเนื่องของกิจการแต่อย่างใด

2) ตามที่กล่าวไว้ในหมายเหตุ 15 ชื่อทางการค้า “กฤษดานคร”
ได้ใช้ในการประกอบธุรกิจมาก่อนการจดทะเบียนบริษัท กฤษดามหานคร จำกัด(มหาชน)
มิได้มีการจดทะเบียนเครื่องหมายการค้าแต่อย่างใด
ขณะนี้ทางกิจการอยู่ในระหว่างดำเนินการขอจดทะเบียน บริษัทย่อย
บริษัทที่เกี่ยวข้องกันและเกี่ยวโยงกันใช้ชื่อทางการค้านี้โดยจ่ายค่าบริหารการขายและค่าบริหารงาน
กิจการทีนโยบายให้บริษัทที่เกี่ยวข้องและเกี่ยวโยงกันไม่ใช่ชื่อนี้ในโครงการใหม่และระงับการใช้เมื่อโครงการต่าง
ๆ ที่ดำเนินการอยู่ในขณะนี้เสร็จสิ้นลง

(ข) ตารางสรุปฐานะการเงินและผลการดำเนินงาน

[TABLE]

(ค) อัตราส่วนทางการเงินที่สำคัญ

  ----------------------------------- ------ --------- ----- -------- ---- --------- --- ---------- -- --
                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

                                                                                                       

  อัตราส่วนทางการเงินที่สำคัญ                      31 ธ.ค.         30 ก.ย.       31 ธ.ค.       31 ธ.ค.       
                                             2547            2547          2546          2545          

  อัตราส่วนสภาพคล่อง (LIQUIDITY RATIO)                                                                    

  อัตราส่วนสภาพคล่อง (เท่า)                      1.21            1.51          0.61          0.36          

  อัตราส่วนสภาพคล่องหมุนเร็ว (เท่า)                0.33            0.75          0.26          0.04          

  อัตราส่วนสภาพคล่องกระแสเงินสด (เท่า)            (0.18)          (0.10)        0.06          0.01          

  อัตราส่วนหมุนเวียนลูกหนี้การค้า (เท่า)              1.49            1.38          2.19          0.55          

  ระยะเวลาเก็บหนี้เฉลี่ย (วัน)                     241.06          261.45        164.73        657.71        

  อัตราส่วนหมุนเวียนสินค้าคงเหลือ (เท่า)             0.45            0.50          0.72          0.12          

  ระยะเวลาขายสินค้าเฉลี่ย                        800.81          715.35        497.58        3,010.98      

  อัตราส่วนหมุนเวียนเจ้าหนี้ (เท่า)                  6.52            7.16          16.48         4.06          

  ระยะเวลาชำระหนี้                             55.18           50.26         21.84         88.57         

  CASH CYCLE                                 986.69          926.54        640.47        3,580.13      

  อัตราส่วนแสดงความสามารถในการหากำไร                                                                     
  (PROFITABILITY RATIO)                                                                                

  อัตรากำไรขั้นต้น (%)                           (4.95)          27.71         (11.16)       107.08        

  อัตรากำไรสุทธิจากการดำเนินงาน (%)              (52.04)         (0.89)        (28.62)       142.31        

  อัตรากำไรอื่น (%)                             18.12           13.77         151.97        (31.81)       

  อัตราส่วนเงินสดต่อการทำกำไร (%)                N.A.            N.A.          N.A.          N.A.          

  อัตรากำไรสุทธิ (%)                            (34.03)         9.34          30.12         218.83        

  อัตราผลตอบแทนผู้ถือหุ้น (%)                      (7.35)          3.03          N.A.          N.A.          

  อัตราส่วนแสดงประสิทธิภาพในการดำเนินการ                                                                    
  (EFFICIENCY RATIO)                                                                                   

  อัตราผลตอบแทนสินทรัพย์ (%)                     (2.70)          1.93          10.00         (11.12)       

  อัตราผลตอบแทนสินทรัพย์ถาวร (%)                 (19.95)         27.68         94.53         (116.55)      

  อัตราการหมุนของสินทรัพย์ (เท่า)                  7.93            20.66         33.22         (5.08)        

  อัตราส่วนวิเคราะห์นโยบายทางการเงิน                                                                        
  (FINANCIAL POLICY RATIO)                                                                             

  อัตราส่วนหนี้สินต่อส่วนของผู้ถือหุ้น (เท่า)             1.31            1.17          2.88          N.A.          

  อัตราส่วนความสามารถชำระดอกเบี้ย (เท่า)          (9.48)          (7.84)        3.84          1.21          

  อัตราการจ่ายเงินปันผล (%)                      0.00            0.00          0.00          0.00          

                                                                                                       
  ----------------------------------- ------ --------- ----- -------- ---- --------- --- ---------- -- --

หมายเหตุ : * คำนวณจากกำไรสุทธิหารด้วยจำนวนหุ้นชำระแล้วบวกกับหุ้นที่เกิดจากการใช้สิทธิของใบสำคัญแสดงสิทธิที่เสนอขายแก่ผู้ถือหุ้นเดิมที่ซื้อหุ้นเพิ่มทุน และเสนอขายให้แก่กรรมการและพนักงานของบริษัทและบริษัทย่อย 

 

12.2 คำอธิบายและการวิเคราะห์ฐานะการเงินและผลการดำเนินงาน

1.  ผลการดำเนินงาน

ภาพรวมของผลการดำเนินงานที่ผ่านมา

บริษัทและบริษัทย่อย ดำเนินธุรกิจขายอสังหาริมทรัพย์
โดยเน้นการพัฒนาอสังหาริมทรัพย์เพื่อที่อยู่อาศัยเป็นหลัก
และดำเนินธุรกิจรับเหมาก่อสร้างให้กับลูกค้าที่มาซื้อบ้านในโครงการของบริษัทและบริษัทย่อย
อีกทั้งยังดำเนินธุรกิจอื่นๆ ที่เกี่ยวข้องกับการพัฒนาอสังหาริมทรัพย์

ในปี 2540
ภาวะวิกฤตทางเศรษฐกิจของประเทศได้ส่งผลกระทบต่อการดำเนินธุรกิจของบริษัทและบริษัทย่อยอย่างมีนัยสำคัญ
ทั้งนี้เนื่องจากภาวะดังกล่าวได้ส่งผลให้กำลังซื้อของผู้บริโภคลดลง หนี้สูญเพิ่มขึ้น
มูลค่าของอสังหาริมทรัพย์ลดต่ำลงกว่าราคาต้นทุน
และต้นทุนทางการเงินสูงขึ้นเนื่องจากอัตราดอกเบี้ยที่สูงขึ้น
และการประกาศค่าเงินบาทลอยตัวของรัฐบาลซึ่งส่งผลกระทบต่อมูลค่าหนี้ที่เป็นสกุลเงินต่างประเทศ

โดยมติของที่ประชุมผู้ถือหุ้น เมื่อวันที่ 29 เมษายน 2542
ได้อนุมัติให้บริษัทจัดทำแผนฟื้นฟูกิจการและดำเนินการตามข้อบังคับของตลาดหลักทรัพย์ฯ
เพื่อให้พ้นเหตุแห่งการเพิกถอน
ทั้งนี้เนื่องจากบริษัทมีผลการดำเนินงานและฐานะการเงินที่เข้าเกณฑ์อาจถูกเพิกถอนจากการเป็นหลักทรัพย์จดทะเบียนในตลาดหลักทรัพย์แห่งประเทศไทย
และต้องจัดทำแผนฟื้นฟูกิจการ จนถึงวันที่ 31 ธันวาคม 2547
บริษัทและบริษัทย่อยได้ลงนามในสัญญาปรับโครงสร้างหนี้เพื่อปรับโครงสร้างหนี้ในส่วนของบริษัทและบริษัทย่อยซึ่งมีมูลค่าตามบัญชีคิดเป็นจำนวนเงินประมาณ
22,269 ล้านบาท ประกอบด้วยเงินต้น 14,229 ล้านบาท และดอกเบี้ยค้างจ่าย 8,040 ล้านบาท
และมีภาระหนี้คงเหลือของยอดหนี้ส่วนที่ปรับโครงสร้างหนี้ โดยวิธีปรับลดหนี้
และโอนทรัพย์ชำระหนี้แล้ว คิดเป็นจำนวนเงินประมาณ 3,597 ล้านบาท ประกอบด้วยเงินต้น
2,813 ล้านบาท และดอกเบี้ยค้างจ่าย 784 ล้านบาท
ทั้งนี้บริษัทยังคงมีภาระที่ต้องชำระเงินต้นและดอกเบี้ยในแต่ละปีตามสัญญาปรับโครงสร้างหนี้
โดยยอดเงินที่ต้องจ่ายชำระในแต่ละปีนั้น
ส่วนใหญ่กำหนดไว้ในสัญญาปรับโครงสร้างหนี้ให้ผันแปรไปตามยอดขายในแต่ละปีของบริษัท
มีเพียงบางส่วนเท่านั้นที่มีการกำหนดยอดหนี้ที่ต้องจ่ายคืนในแต่ละปีเป็นแบบคงที่ อย่างไรก็ดี
บริษัทได้จัดทำประมาณการเบื้องต้นในการจ่ายคืนเงินต้นและดอกเบี้ยให้แก่เจ้าหนี้ดังตารางต่อไปนี้

หน่วย : ล้านบาท

  ------------------------ ------ ------ ------ ------ ------ ------ ------ ------ -------
                           2548   2549   2550   2551   2552   2553   2554   2555   รวม

  ภาระหนี้ที่ต้องจ่ายคืนในแต่ละปี   631    523    603    930    171    12     12     4      2,886
  ------------------------ ------ ------ ------ ------ ------ ------ ------ ------ -------

หมายเหตุ ประมาณการในตารางข้างต้นนี้ ได้บวกรวมยอดหนี้ส่วนที่บริษัทอาจใช้สิทธิในการจ่ายคืนหนี้
โดยแปลงหนี้เป็นหุ้นสามัญ หรือ จ่ายคืนหนี้เป็นตัวเงิน โดยสมมติว่าบริษัทจะจ่ายคืนหนี้เป็นตัวเงิน
นอกจากนี้ ตัวเลขที่ปรากฏในตารางเป็นเพียงการประมาณการ
ซึ่งอาจสูงหรือต่ำกว่าตัวเลขการจ่ายคืนหนี้ตามความเป็นจริง
เนื่องจากเงื่อนไขการจ่ายคืนหนี้ส่วนใหญ่ที่กำหนดไว้ในสัญญาปรับโครงสร้างหนี้เป็นแบบที่กำหนดให้ผันแปรไปตามยอดขายในแต่ละปีของบริษัท
โดยตัวเลขที่นำเสนอตามตารางนั้นเป็นการคำนวณยอดขายตามประมาณการของบริษัท
ซึ่งยอดขายที่เกิดขึ้นจริงในแต่ละปีอาจมีการผันแปรไปจากที่ประมาณการไว้
เนื่องจากความไม่แน่นอนของปัจจัยต่างๆ เช่น ปัจจัยด้านสภาพเศรษฐกิจ การเมือง อุปสงค์ อุปทาน
และการแข่งขันในตลาด เป็นต้น

ณ วันที่ 31 ธันวาคม 2545 และ 2546 และ 31 ธันวาคม 2547
บริษัทและบริษัทย่อยมีสินทรัพย์รวม เท่ากับ 11,509 ล้านบาท 6,427 ล้านบาท และ 9,276.02
ล้านบาท ตามลำดับ หนี้สินรวมเท่ากับ 14,276 ล้านบาท 4,771 ล้านบาท และ 5,256.74
ล้านบาท ตามลำดับ และมีส่วนของผู้ถือหุ้นเท่ากับ (2,767) ล้านบาท 1,657 ล้านบาท และ
4,019.28 ล้านบาท ตามลำดับ

บริษัทและบริษัทย่อยมีผลกำไร (ขาดทุน) จากกิจกรรมตามปกติในระหว่างปี 2545 และ 2546
และปี 2547 เท่ากับ (1,416) ล้านบาท (1,929) ล้านบาท และ (225.63) ล้านบาท
ตามลำดับ ทั้งนี้ ในปี 2546 นั้นบริษัทและบริษัทย่อยมีผลขาดทุนจากกิจกรรมตามปกติเพิ่มขึ้นจากปี
2545 ถึงร้อยละ 36.17 เนื่องจาก ในการปรับโครงสร้างหนี้ของบริษัทและบริษัทย่อยนั้น
จะต้องมีการโอนทรัพย์ชำระหนี้ให้กับเจ้าหนี้
ซึ่งเมื่อมีรายการดังกล่าวเกิดขึ้นบริษัทและบริษัทย่อยจะต้องโอนกลับรายได้และต้นทุนในส่วนที่บริษัทได้โอนทรัพย์ชำระหนี้
และส่วนขาดทุนจากการโอนทรัพย์ชำระหนี้
รายการโอนกลับดังกล่าวทำให้รายการกำไรก่อนและหลังหักดอกเบี้ยแต่ก่อนรายการพิเศษจากการปรับโครงสร้างหนี้
บริษัทมีการขาดทุน แต่เมื่อพิจารณารวมรายการปรับโครงสร้างหนี้ทั้งหมด บริษัทจะยังคงมีผลมีกำไร
นอกจากนี้ ในช่วงปี 2547
ผลประกอบการจากการดำเนินกิจกรรมตามปกติของบริษัทได้พลิกกลับมาเป็นบวกเล็กน้อยจำนวน
51.07 ล้านบาท เนื่องจากในช่วงต้นปี 2547 ทางบริษัทได้ลงทุนในบริษัทย่อย ได้แก่ บริษัท ธานนท์
พร็อพเพอร์ตี้ จำกัด (“ธานนท์ พร็อพเพอร์ตี้”) ซึ่งมีโครงการที่มีกำไรขั้นต้นในระดับที่สูง
เนื่องจากเป็นโครงการใหม่ยังมีต้นทุนดอกเบี้ยไม่สูงนัก
และสามารถควบคุมต้นทุนขายและต้นทุนการก่อสร้างได้ดียิ่งขึ้น
ซึ่งจะเห็นได้จากอัตรากำไรขั้นต้นที่ดีขึ้น

ผลประกอบการจากการดำเนินกิจกรรมตามปกติ ของบริษัทฯมีผลขาดทุน 209.72
ล้านบาทเป็นผลมาจากรายการปรับปรุงรายได้ยังไม่ถึงกำหนดเกิน 1 ปี เนื่องจากในช่วงต้นปี 2547

ผลการดำเนินงาน

  รายได้

รายได้รวมในปี 2545 มีค่าติดลบ ในปี 2545 รายได้รวมของบริษัทและบริษัทย่อยใน ปี 2545
เท่ากับ (602) ล้านบาท
สาเหตุที่รายได้ในปีดังกล่าวติดลบเนื่องจากในปีดังกล่าวบริษัทและบริษัทย่อยมีการโอนกลับรายได้จากการขายอสังหาริมทรัพย์
และการรับเหมาก่อสร้างเป็นจำนวนมากถึง 1,216 ล้านบาท และ 27 ล้านบาท ตามลำดับ
(รายการโอนกลับรายได้เกิดขึ้นเนื่องจากบริษัททำการทยอยยกเลิกสัญญาจะซื้อจะขายและพัฒนาที่ดินและสัญญาว่าจ้างปลูกสร้างบ้านซึ่งบริษัทได้เคยทำไว้กับลูกค้า
ซึ่งบริษัทได้เคยการบันทึกรายการเหล่านั้นเป็นรายได้มาแล้ว แต่ไม่สามารถดำเนินการตามสัญญาได้
เนื่องจากสาเหตุหลายประการ เช่น การที่บริษัทไม่สามารถโอนกรรมสิทธิ์ในที่ดินให้กับลูกค้าได้ หรือ
ลูกค้าค้างชำระเงินเกินกำหนดมาเป็นระยะเวลานาน เป็นต้น)

ทั้งนี้ สำหรับรายการโอนกลับรายได้จากการขายอสังหาริมทรัพย์ ในปี 2545 ซึ่งมียอดสูงถึง 1,216
ล้านบาทนั้นมาจากการยกเลิกสัญญา ซึ่งได้เคยบันทึกเป็นรายได้ไว้แล้วในอดีต ดังต่อไปนี้

1.  การยกเลิกสัญญากับลูกค้ารายใหญ่รายหนึ่ง ซึ่งมีมูลค่าสัญญาที่ยกเลิกรวมประมาณ 692 ล้านบาท
    เนื่องจากลูกค้ารายดังกล่าวได้ซื้อที่ดินมูลค่าประมาณ 1,700 ล้านบาทมาตั้งแต่ปี 2535
    แต่บริษัทและบริษัทย่อยยังไม่สามารถโอนกรรมสิทธิ์ในที่ดินบางส่วนให้แก่ลูกค้าได้
    เนื่องจากที่ดินดังกล่าวติดภาระค้ำประกันหนี้สินของบริษัท ดังนั้น
    บริษัทและบริษัทย่อยจึงได้ทำการยกเลิกสัญญา

2.  การยกเลิกสัญญากับลูกค้ารายย่อยกลุ่มหนึ่งซึ่งมีมูลค่ารวมประมาณ 456 ล้านบาท
    เนื่องจากบริษัทไม่สามารถโอนกรรมสิทธิ์ในที่ดินให้กับลูกค้าตามสัญญาได้
    และลูกค้ากลุ่มดังกล่าวได้โอนสิทธิเรียกร้องเงินค่าที่ดินในส่วนที่ได้เคยชำระให้กับบริษัทไปให้กับบริษัทที่เกี่ยวข้องกัน
    4 แห่ง ซึ่งต่อมาบริษัทได้ทำบันทึกข้อตกลงชำระหนี้ให้กับบริษัทที่เกี่ยวข้องกันทั้ง 4 แห่งนั้นแล้ว
    ทั้งนี้
    โอนสิทธิเรียกร้องเงินค่าที่ดินไปให้กับบริษัทที่เกี่ยวข้องกันนั้นเพื่อต้องการให้บริษัทที่เกี่ยวข้องกันดังกล่าว
    ทำหน้าที่เป็นตัวกลางในการเจรจาต่อรองกับบริษัท
    และเป็นผู้รวบรวมและกระจายหุ้นสามัญซึ่งบริษัทจะต้องโอนให้กับลูกค้าเหล่านั้นเพื่อชำระหนี้
    เป็นจำนวนรวมทั้งสิ้น 58.5 ล้านหุ้น มูลค่าของหุ้นที่โอนไปคิดในราคา 10 บาท
    มูลค่ารวมของหุ้นที่โอนไปเท่ากับ 585 ล้านบาท
    จำนวนดังกล่าวเท่ากับมูลค่าของเงินค่าที่ดินในส่วนที่ลูกค้าได้เคยชำระให้กับบริษัท
    โดยไม่มีการคิดดอกเบี้ยเพิ่ม

3.  การยกเลิกสัญญาพัฒนาที่ดินและสัญญาว่าจ้างปลูกสร้างบ้านกับลูกค้ารายย่อยอื่นๆ มูลค่า 68
    ล้านบาท
    เป็นรายการที่เกิดจากการที่บริษัทได้เจรจาซึ่งค้างชำระเกินกำหนดมาเป็นระยะเวลานาน
    เพราะไม่สามารถปฏิบัติตามเงื่อนไขที่ระบุในสัญญาได้
    เนื่องจากติดภาระการโอนทรัพย์ชำระหนี้ให้กับสถาบันการเงิน

รายได้รวมในปี 2546 ของบริษัทและบริษัทย่อยเพิ่มสูงขึ้นจากในปี 2545 มาก การที่รายได้รวมในปี
2546 ของบริษัทและบริษัทย่อยเพิ่มสูงขึ้นจากในปี 2545 มาก ถึง 3,581 ล้านบาทนั้น
(ไม่สามารถเปรียบเทียบเป็นอัตราร้อยละได้ เนื่องจากรายได้รวมในปี 2545 มีค่าติดลบ)
เนื่องมาจากสาเหตุหลายประการ ดังนี้

1. การที่บริษัทและบริษัทย่อย มีรายได้จากการขายอสังหาริมทรัพย์เพิ่มขึ้นเป็นจำนวนมาก
โดยเพิ่มขึ้นถึงร้อยละ 219 ซึ่งเป็นผลมาจากการขยายตัวเพิ่มขึ้นของธุรกิจอสังหาริมทรัพย์
และการที่บริษัทใช้นโยบายบ้านพร้อมขาย ซึ่งทำให้สัดส่วนรายได้จากการขายอสังหาริมทรัพย์เพิ่มขึ้น
ในขณะที่สัดส่วนรายได้จากการรับเหมาก่อสร้างลดลง (รายละเอียดจะอธิบายเพิ่มในหน้าถัดไป
เมื่อมีการวิเคราะห์เรื่องสัดส่วนโครงสร้างรายได้)

2. การที่รายได้อื่นบางรายการของบริษัทและบริษัทย่อยได้เพิ่มขึ้นอย่างมาก โดยมีสาเหตุดังต่อไปนี้

  2.1 รายการโอนกลับค่าเผื่อหนี้สงสัยจะสูญ เพิ่มขึ้นถึงร้อยละ 2,877
  ทั้งนี้การเพิ่มขึ้นดังกล่าวส่วนหนึ่งเป็นผลมาจากในระหว่างปี 2546
  บริษัทได้รับโอนที่ดินจากลูกหนี้ซึ่งเคยสัญญาจะขายที่ดินให้กับบริษัท
  แต่ไม่ได้โอนที่ดินดังกล่าวให้กับบริษัทตามเวลาที่กำหนดในสัญญา อย่างไรก็ดี เนื่องจากในอดีต
  บริษัทได้เคยชำระเงินมัดจำค่าที่ดินไว้แล้ว
  แต่เมื่อลูกหนี้ดังกล่าวค้างการโอนกรรมสิทธิ์ในที่ดินให้กับบริษัทเกินกำหนดมาเป็นเวลานาน
  บริษัทจึงได้บันทึกรายการค่าเผื่อหนี้สงสัยจะสูญที่อาจเกิดจากรายการดังกล่าวไว้ ดังนั้น
  เมื่อต่อมาลูกหนี้ได้โอนที่ดินดังกล่าวให้กับบริษัท
  จึงเท่ากับว่าบริษัทได้รับชำระหนี้จากลูกหนี้รายดังกล่าวแล้ว
  บริษัทจึงต้องโอนกลับรายการค่าเผื่อหนี้สงสัยจะสูญที่เคยบันทึกไว้นั้นด้วย

  2.2 รายการโอนกลับรายการขาดทุนจากการด้อยค่าในปี 2546 เพิ่มขึ้นจากปี 2545 ถึงร้อยละ
  1,744 ทั้งนี้ รายการโอนกลับรายการขาดทุนจากการด้อยค่า
  เกิดขึ้นเนื่องจากราคายุติธรรมของที่ดินตามข้อมูลการประเมินมูลค่าราคายุติธรรมของผู้ประเมินราคาอิสระในระหว่างปี
  2542 – 2543 ต่ำกว่ามูลค่าตามบัญชีของที่ดิน
  และบริษัทได้บันทึกรายการขาดทุนจากการด้อยค่าดังกล่าวไว้แล้วทั้งจำนวน ดังนั้น
  ต่อมาเมื่อมีการโอนที่ดินเนื่องจากการโอนทรัพย์ชำระหนี้ หรือขายอสังหาริมทรัพย์
  จึงต้องมีการโอนกลับรายการนั้นๆ ทั้งนี้ในระหว่างปี 2546
  บริษัทมีรายการโอนกลับรายการขาดทุนจากการด้อยค่าที่เกิดขึ้นจากการโอนที่ดินดังรายละเอียดต่อไปนี้

+-----------------------------------------+----------+-----------------+
| 2.2.1 ที่ดินรอการพัฒนา¹                     | 362.07   |   ล้านบาท        |
+-----------------------------------------+----------+-----------------+
| 2.2.2 ที่ดิน อาคาร และ อุปกรณ์               | 119.91   |   ล้านบาท        |
+-----------------------------------------+----------+-----------------+
| 2.2.3 สินค้าคงเหลือ                        | 54.24    |   ล้านบาท        |
+-----------------------------------------+----------+-----------------+
|   รวม                                   | 536.22   |   ล้านบาท        |
+-----------------------------------------+----------+-----------------+

  หมายเหตุ ¹
  สาเหตุที่มีการโอนกลับกลับรายการขาดทุนจากการด้อยค่าจากที่ดินส่วนที่เป็นที่ดินรอการพัฒนาเป็นจำนวนมากนั้น
  มาจากการที่บริษัทและบริษัทย่อยได้นำที่ดินรอการพัฒนามูลค่าประมาณ 2,998
  ล้านบาทไปโอนทรัพย์ชำระหนี้ให้เจ้าหนี้
  ซึ่งผลจากการทำรายการดังกล่าวทำให้เกิดรายการโอนกลับขาดทุนจากการด้อยค่าประมาณ 362
  ล้านบาท

  2.3 รายได้อื่นๆ เพิ่มขึ้นถึงร้อยละ 1,023
  เนื่องจากบริษัทได้ดำเนินการปรับปรุงรายการทางบัญชีให้ถูกต้องตามหลักเกณฑ์ที่กำหนดในมาตรฐานการบัญชี
  ซึ่งส่วนใหญ่เป็นรายการประเภทรายได้รับล่วงหน้าของโครงการขนาดใหญ่
  ที่มีมูลค่าของรายการรายได้รับล่วงหน้าสูง (รายละเอียดจะอธิบายต่อไปในส่วนของรายได้อื่นๆ)

สัดส่วนรายได้จากธุรกิจหลักของบริษัทและบริษัทย่อยเปลี่ยนแปลงไป ในระหว่างปี 2543 ถึงปี
2546สัดส่วนรายได้จากธุรกิจหลักของบริษัทและบริษัทย่อย ซึ่งได้แก่
รายได้จากธุรกิจขายอสังหาริมทรัพย์ และธุรกิจรับเหมาก่อสร้างมีการเปลี่ยนแปลงไปดังนี้

  ----------------------------------- -------- -------- -------- --------
  สัดส่วนรายได้จากธุรกิจหลัก                2543     2544     2545     2546

  ธุรกิจอสังหาริมทรัพย์                     70       72       80       93

  ธุรกิจรับเหมาก่อสร้าง                    30       28       20       7
  ----------------------------------- -------- -------- -------- --------

เมื่อพิจารณาสัดส่วนรายได้ของบริษัทและบริษัทย่อยในระหว่างปี 2543 - 2546
ดังที่กล่าวมาข้างต้นนั้น
จะเห็นได้ว่าสัดส่วนรายได้จากการรับเหมาก่อสร้างของบริษัทมีแนวโน้มที่จะลดลงอย่างเห็นได้ชัด
ทั้งนี้ เนื่องจากแต่เดิมนั้น บริษัทและเค-วัน อาร์คิเทคใช้นโยบายในการขายเป็นแบบบ้านสั่งสร้าง
ซึ่งในการดำเนินนโยบายดังกล่าวลูกค้าจะซื้อที่ดินจากบริษัทและเค-วัน อาร์คิเทค
และว่าจ้างให้บริษัทเค เอ็ม ซี อาร์คิเทค เป็นผู้รับจ้างปลูกสร้างบ้าน
ดังนั้นการรับรู้รายได้ของบริษัทจะแยกรายการระหว่างการขายที่ดินและการขายบ้าน
โดยบันทึกรายได้จากการขายที่ดินเป็นรายได้ของบริษัทที่มีกรรมสิทธิ์ในที่ดินนั้น ซึ่งได้แก่ บริษัท หรือ
เค-วัน อาร์คิเทค และจะบันทึกรายได้จากการขายบ้านเป็นรายได้ของ เค เอ็มซี อาร์คิเทค
ซึ่งเป็นผู้รับจ้างปลูกสร้างบ้าน ทั้งนี้ รายได้ทั้งสองประเภทอยู่ในฐานภาษีที่ต่างกัน คือ
ภาษีธุรกิจเฉพาะและภาษีมูลค่าเพิ่ม

ต่อมาบริษัทได้มีการเปลี่ยนแปลงนโยบายในการขายบ้านของบริษัท
จากเดิมที่ใช้กลยุทธ์แบบบ้านสั่งสร้าง มาเป็นบ้านพร้อมขาย
เนื่องจากแนวโน้มทางการตลาดและพฤติกรรมของผู้บริโภคได้เปลี่ยนแปลงไป
และเพื่อลดต้นทุนทางภาษีของบริษัท
เนื่องจากการที่รัฐบาลนำมาตรการทางภาษีมาใช้เพื่อช่วยฟื้นธุรกิจดังกล่าว
โดยการลดค่าจดทะเบียนโอนลงเหลือร้อยละ 0.01 ตามประกาศกระทรวงมหาดไทย เรื่อง
การจดทะเบียนสิทธิและนิติกรรม ตามมาตรการสนับสนุนการลงทุนของภาคเอกชน (มาตรการ 10
สิงหาคม 2542) และ ลดอัตราภาษีธุรกิจเฉพาะลง ตั้งแต่ มิถุนายน 2543 ตามพระราชกฤษฎีกา
(ฉบับที่ 366) พ.ศ. 2543 ซึ่งได้ขยายเวลาต่อเนื่องมาจนถึง 31 ธันวาคม 2546 นั้น
ทำให้บริษัทดำเนินการขายบ้านพร้อมที่ดินรวมกันให้ลูกค้า
โดยไม่ได้ทำสัญญาว่าจ้างรับเหมาก่อสร้างกับ เคเอ็มซี อาร์คิเทค
แยกออกไปเหมือนที่เคยทำมาในอดีต เนื่องจากรายได้ทั้งในส่วนที่ดินและบ้านนั้นมีภาระภาษีที่ลดลง
จากการลดลงของภาษีธุรกิจเฉพาะและภาษีการโอน และการที่เคเอ็มซี อาร์คิเทค
และลูกค้าไม่ต้องรับภาระภาษีมูลค่าเพิ่มจากการรับเหมาก่อสร้างบ้าน
การที่บริษัทรับรู้รายได้จากการขายบ้านพร้อมที่ดินเป็นรายได้จากการขายอสังหาริมทรัพย์ทั้งจำนวน
ทำให้โครงสร้างรายได้จากธุรกิจหลักของบริษัทและบริษัทย่อย มีสัดส่วนที่เปลี่ยนแปลงไปอย่างชัดเจน
อย่างไรก็ดี โครงสร้างที่เปลี่ยนแปลงไปนั้น จะไม่กระทบต่อรายได้รวม
เนื่องจากรายได้จากการปลูกสร้างบ้านที่ลดลงจะไปปรากฏเป็นส่วนหนึ่งของรายได้จากการขายอสังหาริมทรัพย์แทน

รายการส่วนแบ่งกำไร (ขาดทุน) จากเงินลงทุนตามวิธีส่วนได้เสีย
และรายการกำไรจากการจำหน่ายเงินลงทุนในบริษัทร่วมในปี 2546 ในปี 2546
บริษัทและบริษัทย่อยมีส่วนแบ่งกำไร (ขาดทุน) จากเงินลงทุนตามวิธีส่วนได้เสียเท่ากับ (20)
ล้านบาท และมีกำไรจากการจำหน่ายเงินลงทุนในบริษัทร่วม 17 ล้านบาท
โดยรายการดังกล่าวเกิดขึ้น เนื่องจากกฤษดาพัฒนาเคหะการ ซึ่งเดิมเป็นบริษัทย่อยของบริษัท
ได้เปลี่ยนสถานะจากบริษัทย่อยเป็นบริษัทร่วม ณ ธันวาคม 2545
โดยกฤษดาพัฒนาเคหะการได้เพิ่มทุนจดทะเบียนจาก 10 ล้านบาท เป็น 145 ล้านบาท
และจัดสรรหุ้นเพิ่มทุนจำนวนดังกล่าวให้กับผู้ลงทุนรายเดิมและผู้ลงทุนรายใหม่แบบเฉพาะเจาะจง
แต่บริษัทไม่ได้ทำการเพิ่มทุนในครั้งดังกล่าว
ส่งผลให้บริษัทมีสัดส่วนการถือหุ้นในกฤษดาพัฒนาเคหะการลดลงจากเดิม ซึ่งถือหุ้นในสัดส่วนร้อยละ
99.93 เหลือเพียงร้อยละ 24.50 เท่านั้น และต่อมาบริษัทได้จำหน่ายเงินลงทุนใน
กฤษดาพัฒนาเคหะการ ส่วนที่คงเหลืออยู่ทั้งหมดจำนวน 35,525 หุ้น ในราคาเท่ากับมูลค่าที่ตราไว้
(หุ้นละ 1,000 บาท) ให้กับบุคคลภายนอก รวมเป็นเงินทั้งสิ้น 36 ล้านบาท
ทำให้โดยบริษัทมีกำไรจากการขายเงินลงทุนในครั้งนี้ เป็นจำนวน 17 ล้านบาท ดังนั้น ในปัจจุบัน
บริษัทไม่ได้เป็นผู้ถือหุ้นในบริษัทดังกล่าวอีกต่อไป

รายได้อื่นๆ ของบริษัทและบริษัทย่อยเพิ่มขึ้นสูงมากในปี 2545 และ 2546
บริษัทและบริษัทย่อยมีรายได้อื่นๆ ในปี 2545 และ ปี 2546 เพิ่มขึ้นจากก่อนหน้า ร้อยละ 92
และร้อยละ 1,023 ตามลำดับ
การเพิ่มขึ้นดังกล่าวเป็นผลมาจากการที่บริษัทและบริษัทย่อยทยอยปรับปรุงการบันทึกรายการทางบัญชีให้ถูกต้องตามหลักเกณฑ์ตามมาตรฐานบัญชี
โดยรายการที่ปรับปรุง ได้แก่ การบันทึกรายการ เช่น ค่ามิเตอร์น้ำ ค่ามิเตอร์ไฟฟ้า
และเงินประกันผลงาน ที่ได้รับชำระจากลูกค้าเป็นรายได้รับล่วงหน้ามาแล้วเป็นค่าใช้จ่าย
แทนที่จะตัดจำหน่ายจากรายได้รับล่วงหน้า
อย่างไรก็ตามเนื่องจากรายการประเภทดังกล่าวมีเป็นจำนวนมาก
บริษัทจึงทยอยปรับปรุงรายการดังกล่าวเป็นรายโครงการไปในแต่ละงวดบัญชี
การที่รายการปรับปรุงดังกล่าวเพิ่มขึ้นมากนั้นเกี่ยวข้องกับขนาดของโครงการ
และขนาดของรายการรายได้รับล่วงหน้าที่บริษัทดำเนินการปรับปรุงบัญชีในงวดนั้นๆ

  ค่าใช้จ่าย

ต้นทุนขายเพิ่มขึ้นสูงในปี 2545 และเพิ่มขึ้นสูงมากในปี 2546 ในปี 2545
บริษัทและบริษัทย่อยมีต้นทุนขายเท่ากับ 281 ล้านบาท เพิ่มขึ้นจากในปี 2544 ร้อยละ 40
เนื่องมาจากสาเหตุหลายประการ ได้แก่
การบันทึกบัญชีเกี่ยวกับรายการโอนกลับรายการขาดทุนจากการด้อยค่าของที่ดิน
การขยายตัวของยอดขาย และการปรับนโยบายด้านราคา
เนื่องจากการแข่งขันในธุรกิจอสังหาริมทรัพย์ประเภทที่อยู่อาศัยที่ทวีความรุนแรงขึ้น
นอกจากนี้การใช้กลยุทธ์บ้านพร้อมขาย
ทำให้ต้นทุนของบ้านที่สร้างเสร็จถูกนำมาคิดรวมในส่วนของต้นทุนขาย
ซึ่งต้นทุนดังกล่าวเพิ่มขึ้นเนื่องจากได้รับผลกระทบจากการที่ราคารับเหมาก่อสร้างของผู้รับเหมาก่อสร้างปรับตัวสูงขึ้น
ประมาณร้อยละ 10-20 จากการเพิ่มขึ้นของราคาวัสดุก่อสร้าง และการเพิ่มขึ้นของค่าจ้างแรงงาน

และในปี 2546 บริษัทและบริษัทย่อยมีต้นทุนขายเท่ากับ 1,327 ล้านบาท เพิ่มขึ้นจากปี 2545
ถึงร้อยละ 372 โดยสาเหตุที่ต้นทุนขายในปี 2546 เพิ่มขึ้นในอัตราที่สูงนั้น
นอกจากจะมีสาเหตุเช่นเดียวกับในปี 2545 แล้ว ในระหว่างปี 2546
บริษัทยังมีรายการการจำหน่ายที่ดินซึ่งมีราคาทุนสูงถึง 814 ล้านบาท แต่มีราคาประเมินเท่ากับ 309
ล้านบาท ให้กับ อัลลาย เทคโนโลยี่ อินเตอร์เนชั่นแนล เพื่อให้ อัลลาย เทคโนโลยี่
อินเตอร์เนชั่นแนล ไปดำเนินการพัฒนาเป็นโครงการต่อไป
ส่งผลให้บริษัทมีผลขาดทุนจากการขายเป็นจำนวน 364 ล้านบาท
(รายละเอียดเกี่ยวกับความสมเหตุสมผลของการทำรายการดังกล่าว
ดังได้อธิบายมาแล้วในเรื่องรายการระหว่างกัน) อย่างไรก็ตาม ในปัจจุบัน
บริษัทได้ซื้อเงินลงทุนทั้งหมดของ อัลลาย เทคโนโลยี่ อินเตอร์เนชั่นแนล
มาเป็นบริษัทย่อยของบริษัทเรียบร้อยแล้ว

ต้นทุนรับเหมาก่อสร้างในปี 2545 และ 2546 เพิ่มขึ้นสูง ในปี 2545 และ 2546
บริษัทและบริษัทย่อยมีต้นทุนรับเหมาก่อสร้างเท่ากับ 84 และ 94 ล้านบาท เพิ่มขึ้นจากปี 2544 ที่
54 ล้านบาท หรือคิดเป็นเพิ่มขึ้นร้อยละ 56 และร้อยละ 12 ตามลำดับ
เนื่องจากการที่ต้นทุนการรับเหมาก่อสร้างของบริษัทและบริษัทย่อยเพิ่มขึ้นเนื่องจากราคาวัสดุก่อสร้างที่ปรับตัวเพิ่มขึ้น

ในปี 2545-2546
รายการโอนกลับรายได้จากการขายอสังหาริมทรัพย์เนื่องจากการปรับโครงสร้างหนี้
และรายการโอนกลับต้นทุนขายอสังหาริมทรัพย์เนื่องจากการปรับโครงสร้างหนี้เพิ่มขึ้นและลดลงจากปีก่อนหน้าในอัตราที่สูง
รายการโอนกลับรายได้จากการขายอสังหาริมทรัพย์เนื่องจากการปรับโครงสร้างหนี้
และรายการโอนกลับต้นทุนขายอสังหาริมทรัพย์เนื่องจากการปรับโครงสร้างหนี้
เป็นรายการที่เกิดจากการปรับโครงสร้างหนี้ ซึ่งต้องมีการโอนทรัพย์ชำระหนี้
โดยทรัพย์สินบางส่วนนั้นเป็นส่วนที่โครงการที่ได้มีการขายให้ลูกค้าแล้ว จึงต้องยกเลิกสัญญา
และปรับปรุงรายการโดยโอนกลับรายการที่เดิมบันทึกไว้เป็นรายได้มาบันทึกในส่วนของต้นทุนขาย
และโอนกลับส่วนที่บันทึกไว้เป็นต้นทุนขายกลับเป็นรายได้ ทั้งนี้
ยอดของรายการที่เพิ่มขึ้นหรือลดลงในแต่ละปี
เป็นผลมาจากความคืบหน้าในการดำเนินรายการดังกล่าว ในปี 2545
บริษัทและบริษัทย่อยมีรายการโอนกลับต้นทุนขายอสังหาริมทรัพย์เนื่องจากการยกเลิกสัญญา เท่ากับ
277 ล้านบาทเพิ่มขึ้นจากปี 2544 ร้อยละ 131 และ ในปี 2546
บริษัทย่อยมีรายการโอนกลับต้นทุนขายอสังหาริมทรัพย์เนื่องจากการยกเลิกสัญญาจำนวน 42 ล้านบาท
ลดลงจากในปี 2545 ร้อยละ 85

รายการโอนกลับต้นทุนรับเหมาก่อสร้างเนื่องจากการยกเลิกสัญญาในปี 2545
เพิ่มขึ้นและลดลงในอัตราที่สูง ในปี 2545
บริษัทและบริษัทย่อยมีรายการโอนกลับต้นทุนรับเหมาก่อสร้างเนื่องจากการยกเลิกสัญญาจำนวน 36
ล้านบาท เพิ่มขึ้นจากในปี 2544 ถึงร้อยละ 141 ในขณะที่ในปี 2546
บริษัทและบริษัทย่อยมีรายการโอนกลับต้นทุนรับเหมาก่อสร้างเนื่องจากการยกเลิกสัญญาจำนวน 12
ล้านบาท ลดลงจาก 36 ล้านบาท ปี 2545 หรือลดลงร้อยละ 67 การเพิ่มขึ้นและลดลงดังกล่าว
โดยมีสาเหตุหลักมาจากความก้าวหน้าของการดำเนินการเพื่อยกเลิกสัญญารับเหมาก่อสร้างกับลูกค้าที่ค้างชำระเกินกำหนดมาเป็นระยะเวลานาน

รายการขาดทุนจากการด้อยค่าในปี 2545 ในปี 2545
บริษัทและบริษัทย่อยมีรายการขาดทุนจากการด้อยค่าจำนวน 142 ล้านบาท
เพิ่มขึ้นจากปีก่อนหน้าถึงร้อยละ 100
(รายการขาดทุนจากการด้อยค่ามีปรากฏเฉพาะในงบกำไรขาดทุนของปี 2545 เท่านั้น โดยในปี
2543-2544 และ 2546 ไม่มีรายการนี้เกิดขึ้น)
รายการดังกล่าวเป็นรายการที่เกิดการที่มูลค่ายุติธรรมของที่ดินจากการประเมินราคาของผู้ประเมินราคาอิสระในระหว่างปี
2542-2543 ต่ำกว่ามูลค่าทางบัญชี ณ 31 ธันวาคม 2545
ในปีดังกล่าวจึงมีรายการขาดทุนจากการด้อยค่าเกิดขึ้น

รายการขาดทุนจากการโอนสินทรัพย์ในปี 2546 ในปี 2546
บริษัทและบริษัทย่อยมีรายการขาดทุนจากการโอนสินทรัพย์เป็นจำนวนถึง 3,087 ล้านบาท
เพิ่มขึ้นจากปีก่อนหน้าถึงร้อยละ 100 (เนื่องจากในปี 2545 ไม่มีรายการดังกล่าว)
สาเหตุที่มีรายการขาดทุนจากการโอนสินทรัพย์เกิดขึ้นนั้น มาจากการโอนสินทรัพย์เพื่อชำระหนี้
แต่เนื่องจากสินทรัพย์ที่โอน ซึ่งได้แก่ที่ดิน
มีราคายุติธรรมของที่ดินตามข้อมูลการประเมินมูลค่าราคายุติธรรมของผู้ประเมินราคาอิสระในระหว่างปี
2542 – 2543 ต่ำกว่ามูลค่าตามบัญชีของที่ดิน ทำให้มีขาดทุนจากการโอนสินทรัพย์เกิดขึ้น
โดยในระหว่างปี 2546 มีผลขาดทุนจากการโอนสินทรัพย์จากบัญชีสินค้าคงเหลือ ที่ดิน อาคาร และ
อุปกรณ์ และที่ดินรอการพัฒนา เพื่อชำระหนี้จำนวน 732 ล้านบาท 166 ล้านบาท และ 2,189
ล้านบาท ตามลำดับ

อัตรากำไรขั้นต้นในปี 2545-2546 อัตรากำไรขั้นต้นของบริษัทและบริษัทย่อย ในปี 2546
เท่ากับร้อยละ (11.16) ปรับลดลงจากอัตรากำไรขั้นต้นของบริษัทและบริษัทย่อยในปี 2545
ซึ่งเท่ากับร้อยละ 107 ทั้งนี้เนื่องจากต้นทุนขายอสังหาริมทรัพย์ที่เพิ่มขึ้นสูงมาก ในปีดังกล่าว
เนื่องจากการจำหน่ายที่ดินที่มีราคาทุนในอดีตสูงให้กับ อัลลาย เทคโนโลยี่ อินเตอร์ เนชั่นแนล
(รายละเอียดตามที่เคยกล่าวมาแล้ว ในส่วนที่อธิบายถึงต้นทุนขายที่เพิ่มขึ้นสูงมากในปี 2546)

อัตรากำไรขั้นต้นของบริษัทและบริษัทย่อยปี 2545 ซึ่งเท่ากับร้อยละ 107
เพิ่มขึ้นจากอัตรากำไรขั้นต้นของบริษัทและบริษัทย่อยในปี 2544 ซึ่งเท่ากับร้อยละ 38
เนื่องจากในปีดังกล่าวมีรายการโอนกลับต้นทุนขายอสังหาริมทรัพย์เนื่องจากการยกเลิกสัญญา
และรายการโอนกลับต้นทุนรับเหมาก่อสร้างเนื่องจากการยกเลิกสัญญา
เพิ่มขึ้นมากดังที่อธิบายมาแล้วข้างต้น

  กำไรสุทธิ

บริษัทและบริษัทย่อยมีผลขาดทุนจากกิจกรรมตามปกติในระหว่างปี 2545 และ 2546 เท่ากับ
(1,416) ล้านบาท และ (1,929) ล้านบาท ตามลำดับ ทั้งนี้ ในปี 2546
นั้นบริษัทและบริษัทย่อยมีผลขาดทุนจากกิจกรรมตามปกติเพิ่มขึ้นจากปี 2545 ร้อยละ 36.17
เนื่องจาก ในการปรับโครงสร้างหนี้ของบริษัทและบริษัทย่อยนั้น
จะต้องมีการโอนทรัพย์ชำระหนี้ให้กับเจ้าหนี้
ซึ่งเมื่อมีรายการดังกล่าวเกิดขึ้นบริษัทและบริษัทย่อยจะต้องโอนกลับรายได้และต้นทุนในส่วนที่บริษัทได้โอนทรัพย์ชำระหนี้
และส่วนขาดทุนจากการโอนทรัพย์ชำระหนี้
รายการโอนกลับดังกล่าวทำให้รายการกำไรก่อนและหลังหักดอกเบี้ยแต่ก่อนรายการพิเศษจากการปรับโครงสร้างหนี้
บริษัทมีการขาดทุน แต่เมื่อพิจารณารวมรายการปรับโครงสร้างหนี้ทั้งหมด บริษัทจะมีกำไร 897
ล้านบาท

บริษัทและบริษัทย่อยมีอัตราผลตอบแทนสินทรัพย์ในปี 2545 และ 2546 ร้อยละ (11) และ 10
ตามลำดับ โดยในปี 2545
บริษัทและบริษัทย่อยมีอัตราผลตอบแทนสินทรัพย์เป็นลบเนื่องจากในปีดังกล่าวบริษัทและบริษัทย่อยมีผลการดำเนินงานขาดทุน
ทั้งนี้ในปี 2546 อัตราผลตอบแทนสินทรัพย์ของบริษัทและบริษัทย่อยเพิ่มสูงขึ้นอย่างมาก
โดยมีสาเหตุหลัก จากผลประกอบการกำไรที่ดีขึ้น
รวมถึงการที่สินทรัพย์เฉลี่ยของบริษัทลดลงอย่างมากจากการโอนทรัพย์ชำระหนี้
สำหรับอัตราผลตอบแทนผู้ถือหุ้นเฉลี่ยใน ปี 2545 และ 2546 นั้น
ไม่สามารถหาค่าได้เนื่องจากส่วนของผู้ถือหุ้นเฉลี่ยมีค่าเป็นลบ

บริษัทมีนโยบายการจ่ายเงินปันผลให้กับผู้ถือหุ้นในอัตราประมาณร้อยละ 50 ของกำไรสุทธิประจำปี
แต่เนื่องจากบริษัทมีผลขาดทุนสะสมอยู่เป็นจำนวนมาก
บริษัทจึงงดจ่ายเงินปันผลสำหรับผลการดำเนินงานตั้งแต่ปี 2538 เป็นต้นมา

ผลประกอบการในช่วงปี 2546 - 2547

ผลประกอบการในปี 2547 บริษัทและบริษัทย่อยมีรายได้รวมจำนวน 613 ล้านบาท
ซึ่งลดลงอย่างมากจากรายได้รวมจำนวน 2,279 ล้านบาท ในปี 2546 หรือคิดเป็นลดลงถึงร้อยละ
79 ทั้งนี้ มีสาเหตุหลักมาจาก :

1)  รายได้จากการขายอสังหาริมทรัพย์ที่ลดลงจาก 1,270 ล้านบาท ในปี 2546 เหลือเพียง 583
    ล้านบาท ในปี 2547 เนื่องจาก ในช่วงเวลาดังกล่าว
    บริษัทและบริษัทย่อยได้ขายที่ดินพื้นใหญ่มูลค่า 450 ล้านบาท
    ทำให้รายได้การขายอสังหาริมทรัพย์ในช่วงปี 2546 มียอดรายได้สูงกว่าช่วงปี 2547

2)  

3)  ในปี 2546
    บริษัทและบริษัทย่อยมีรายได้จากการโอนกลับค่าเผื่อหนี้สงสัยจะสูญและค่าเผื่อการไม่ได้รับคืนเงินมัดจำสูงถึง
    850.00 ล้านบาท ตามเหตุผลที่ได้กล่าวมาแล้วข้างต้น
    ซึ่งเป็นเหตุการณ์พิเศษที่จะเกิดขึ้นไม่บ่อยครั้งนัก ทั้งนี้ ในปี 2547
    บริษัทและบริษัทย่อยมีรายได้จากรายการดังกล่าวเพียง 37 ล้านบาท เท่านั้น

4)  ในปี 2546 บริษัทและบริษัทย่อยมีรายได้จากการโอนกลับรายการขาดทุนจากการด้อยค่าสูงถึง
    536 ล้านบาท ตามเหตุผลที่ได้กล่าวมาแล้วข้างต้น
    ซึ่งเป็นเหตุการณ์พิเศษที่จะเกิดขึ้นไม่บ่อยครั้งนัก เช่นกัน ทั้งนี้ ในปี 2547
    บริษัทและบริษัทย่อยมีรายได้จากการโอนกลับรายการขาดทุนจากการด้อยค่าเพียง 14 ล้านบาท
    เท่านั้น

ทั้งนี้ ในปี 2547 สัดส่วนรายได้จากธุรกิจหลักของบริษัทและบริษัทย่อยได้เปลี่ยนแปลงไป
โดยบริษัทเริ่มมีสัดส่วนรายได้จากการรับเหมาก่อสร้างกลับมามากขึ้นตามตารางด้านล่างนี้

  ------------------------ -------- ------- ------- ------- --------------
  สัดส่วนรายได้จากธุรกิจหลัก     2543     2544    2545    2546    2547

  ธุรกิจอสังหาริมทรัพย์          70       72      80      93      72

  ธุรกิจรับเหมาก่อสร้าง         30       28      20      7       28
  ------------------------ -------- ------- ------- ------- --------------

[]

ทั้งนี้ สาเหตุที่รายได้จากธุรกิจรับเหมาก่อสร้างมีสัดส่วนเพิ่มขึ้นมาอย่างมากในปี 2547
นั้นมีสาเหตุหลักมาจาก ในปี 2546 ซึ่งบริษัทยังมีเงินทุนอยู่อย่างจำกัด
โดยในช่วงเวลาดังกล่าวบริษัทได้ขายที่ดินพร้อมสิ่งปลูกสร้างมากกว่าการรับจ้างปลูกสร้างบ้าน
เนื่องจากการรับเหมาก่อสร้างของบริษัทนั้น บริษัทจะได้รับเงินดาวน์ประมาณร้อยละ 20 – 30
เท่านั้น โดยส่วนที่เหลือจะทำการชำระ ณ วันที่บ้านก่อสร้างแล้วเสร็จ
ทำให้บริษัทต้องใช้เงินลงทุนจำนวนมากในการรับเหมาก่อสร้าง อย่างไรก็ตาม ในช่วงต้นปี 2547
บริษัทได้รับเงินจากการเพิ่มทุน ทำให้บริษัทสามารถที่จะรับจ้างปลูกสร้างบ้านได้เพิ่มมากขึ้น
ส่งผลให้บริษัทมีรายได้จากการรับเหมาก่อสร้างเพิ่มมากขึ้น

สำหรับด้านรายจ่ายนั้น ในปี 2547 บริษัทและบริษัทย่อยมีค่าใช้จ่ายรวม 792 ล้านบาท
ลดลงอย่างมากจาก 4,686 ล้านบาท ในปี 2546 ทั้งนี้ มีสาเหตุมาจาก :

1)  ต้นทุนขายที่ลดลงตามรายได้จากการขายอสังหาริมทรัพย์ที่ลดลงตามที่ได้กล่าวมาแล้วข้างต้น
    โดยในช่วง ปี 2547 บริษัทและบริษัทย่อยมีต้นทุนขายเท่ากับ 400 ล้านบาท ซึ่งลดลงจากปี
    2546 ที่มีต้นทุนขายจำนวน 1,327 ล้านบาท

2)  ในปี 2547 บริษัทไม่มีรายการขาดทุนจากการโอนสินทรัพย์ ในขณะที่ปี 2546
    บริษัทและบริษัทย่อยมีรายการขาดทุนจากการโอนสินทรัพย์ จำนวนมากถึง 2,877 ล้านบาท
    ตามสาเหตุที่ได้กล่าวมาแล้วข้างต้น

อย่างไรก็ตาม บริษัทและบริษัทย่อยมีค่าใช้จ่ายด้านการขายและการบริหารเพิ่มขึ้นจาก 275 ล้านบาท
ในปี 2546 เป็น 307 ล้านบาท ในปี 2547 หรือคิดเป็นเพิ่มขึ้นถึงร้อยละ 10 เนื่องมาจาก ในปี
2547 เป็นปีที่รัฐบาลไม่ได้ผ่อนปรนเรื่องภาษีการโอน และภาษีธุรกิจเฉพาะ
ทำให้บริษัทฯมีค่าใช้จ่ายในส่วนนี้เพิ่มขึ้น และในปี 2547
อุตสาหกรรมพัฒนาอสังหาริมทรัพย์โดยเฉพาะด้านที่อยู่อาศัยนั้นมีการแข่งขันค่อนข้างสูง
ทางบริษัทจึงมีการดำเนินการประชาสัมพันธ์มากขึ้นส่งผลให้มีค่าใช้จ่ายในการโฆษณาเพิ่มมากขึ้น

ในด้านกำไรขั้นต้นและอัตรากำไรขั้นต้นนั้น ในปี 2547
กำไรขั้นต้นของบริษัทและบริษัทย่อยดีขึ้นและพลิกกลับมาเป็นบวกจำนวน 253 ล้านบาท
หรือคิดเป็นอัตรากำไรขั้นต้นเท่ากับร้อยละ 48 จากเดิมในปี 2546 ซึ่งมีกำไรขั้นต้นติดลบถึง (137)
ล้านบาท หรือคิดเป็นอัตรากำไรขั้นต้นเท่ากับร้อยละ (31) ทั้งนี้ มีสาเหตุหลักมาจาก :

1)  บริษัทสามารถควบคุมต้นทุนขายและต้นทุนการก่อสร้างได้ดียิ่งขึ้น

2)  บริษัทได้ลงทุนซื้อหุ้นในบริษัทย่อย (ธานนท์ พร็อพเพอร์ตี้) ที่เปิดโครงการใหม่
    ซึ่งมีกำไรขั้นต้นสูง

3)  ปี 2546 บริษัทมีการขายที่ดินแปลงใหญ่ ซึ่งมีต้นทุนที่สูง โดยบริษัทได้ตั้งสำรองจากการด้อยค่า
    ซึ่งในทางบัญชีได้แยกรายงานไว้ต่างบรรทัดทำให้ กำไรขั้นต้นในปี 2546 ค่อนข้างสูง

อย่างไรก็ตาม แม้ว่าในปี 2547
บริษัทจะมีผลประกอบการจากการดำเนินกิจกรรมตามปกติของบริษัทที่ดีขึ้น
โดยมีกำไรก่อนดอกเบี้ยจ่ายและภาษีเงินได้จำนวน (179) ล้านบาท ซึ่งดีขึ้นจากที่เคยขาดทุนจำนวน
(1,793) ล้านบาท ในช่วง ปี 2546 แต่ในช่วงปี 2547
บริษัทมีกำไรจากการปรับโครงสร้างหนี้เพียง 17 ล้านบาท ในปี 2546
บริษัทมีกำไรจากปรับโครงสร้างหนี้สูงถึง 2,826 ล้านบาท ส่งผลให้กำไรสุทธิของบริษัทในปี 2547
เท่ากับ (209) ล้านบาท ลดลงจาก 897 ล้านบาท หรือคิดเป็นลดลงร้อยละ 123

3)  

4)  

5)  

6)  

7)  

8)  

9)  

10) 

11) 

12) 

13) 

14) 

15) 

16) 12.2.2 ฐานะการเงิน

สินทรัพย์

ณ 31 ธันวาคม 2546 บริษัทและบริษัทย่อยมีสินทรัพย์รวมทั้งหมด 6,428 ล้านบาท
ลดลงอย่างมากจาก 11,509 ล้านบาท ณ 31 ธันวาคม 2545 หรือ ลดลงร้อยละ 44
เนื่องจากในปี 2546
บริษัทและบริษัทย่อยสามารถปรับโครงสร้างหนี้กับเจ้าหนี้สถาบันการเงินหลายแห่งได้สำเร็จ
และได้มีการดำเนินการตีทรัพย์ชำระหนี้ให้แก่เจ้าหนี้สถาบันการเงินดังกล่าว ซึ่งเป็นผลให้
สินค้าคงเหลือสุทธิ ที่ดิน อาคารและอุปกรณ์สุทธิ
และที่ดินรอการพัฒนาสุทธิของบริษัทและบริษัทย่อยลดลงเป็นจำนวนมาก โดย สินค้าคงเหลือสุทธิ ที่ดิน
อาคารและอุปกรณ์สุทธิ และที่ดินรอการพัฒนาสุทธิ ลดลงจาก 3,147 ล้านบาท 1,112 ล้านบาท
และ 6,553 ล้านบาท ณ 31 ธันวาคม 2545 เหลือเพียง 781 ล้านบาท 852 ล้านบาท และ
3,943 ณ 31 ธันวาคม 2546 หรือลดลงร้อยละ 75 ร้อยละ 23 และร้อยละ 40 ตามลำดับ
นอกจากนี้ ในปี 2546 บริษัทและบริษัทย่อยได้มีการส่งมอบสินค้าให้แก่ลูกค้าของบริษัทเป็นจำนวนมาก
โดยเงินบางส่วนที่ได้มาจากลูกค้าเมื่อส่งมอบงานแล้วนั้นจะถูกนำไปชำระคืนเงินกู้ยืมให้แก่เจ้าหนี้สถาบันการเงินทันที
ซึ่งส่งผลให้
ทั้งยอดหนี้และยอดสินทรัพย์จะลดลงไปพร้อมกันตามส่วนที่ถูกนำไปชำระคืนเงินกู้ให้แก่เจ้าหนี้สถาบันการเงิน
อย่างไรก็ตาม ณ 31 ธันวาคม 2547 สินทรัพย์รวมของบริษัทและบริษัทย่อยได้เพิ่มขึ้นเป็น 9,276
ล้านบาท ซึ่งมีสาเหตุหลักมาจากการที่บริษัทได้มีการเพิ่มทุนจากผู้ถือหุ้นเดิม
และเงินรับล่วงหน้าค่าหุ้นบุริมสิทธิในปี 2547 ทำให้บริษัทได้เงินจากการเพิ่มทุนดังกล่าวรวมประมาณ
2,571 ล้านบาท
ส่งผลให้บริษัทและบริษัทย่อยสามารถนำเงินดังกล่าวไปใช้การดำเนินธุรกิจหลักของบริษัท นำไปลงทุน
รวมถึงนำไปซื้อที่ดิน หรือซื้อสินทรัพย์ที่จำเป็นอื่นๆ เพิ่มเติม ทั้งนี้ สินทรัพย์ที่เพิ่มขึ้นเป็นจำนวนมาก
ได้แก่ เงินสดและรายการเทียบเท่าเงินสด เงินลงทุนชั่วคราว สินค้าคงเหลือ
งานระหว่างก่อสร้างคงเหลือ เงินค่ามัดจำที่ดิน เงินลงทุนระยะยาว และที่ดินรอการพัฒนา
โดยสินทรัพย์ที่เพิ่มเหล่านี้ส่วนใหญ่จะเป็นสินทรัพย์ที่จะก่อให้เกิดรายได้แก่บริษัทและบริษัทย่อยในอนาคต

ทั้งนี้ ณ 31 ธันวาคม 2546 สินทรัพย์หลักที่สำคัญของบริษัทและบริษัทย่อยได้แก่ สินค้าคงเหลือ
และที่ดินรอการพัฒนาที่ดิน จำนวน 781 ล้านบาท และ 3,943 ล้านบาท หรือเท่ากับร้อยละ 12
และร้อยละ 61 ของสินทรัพย์รวม ตามลำดับ ในขณะที่ ณ 31 ธันวาคม 2547
สินทรัพย์หลักที่สำคัญของบริษัทและบริษัทย่อยได้แก่ เงินลงทุนชั่วคราว สินค้าคงเหลือ
และที่ดินรอการพัฒนาที่ดิน จำนวน 403 ล้านบาท 1,700 ล้านบาท และ 4,802 ล้านบาท
หรือเท่ากับร้อยละ 4 ร้อยละ 18 และร้อยละ 52 ของสินทรัพย์รวม ตามลำดับ

สำหรับลูกหนี้การค้าและรายได้ที่ยังไม่ถึงกำหนดชำระแยกตามอายุหนี้ที่ค้างชำระแสดงได้ดังตารางด้านล่างนี้

ลูกหนี้การค้า

(ล้านบาท)

  ------------------------ ----------- ----------- ----------- -----------
  ระยะเวลา                 ณ 31 ธันวาคม ณ 31 ธันวาคม ณ 31 ธันวาคม ณ 31 ธันวาคม
                           2547        2546        2545        2544

  ไม่เกิน 3 เดือน             26          40          7           3

  มากกว่า 3 เดือนแต่ไม่ถึง 6    8           196         7           5
  เดือน                                                         

  มากกว่า 6 เดือนแต่ไม่ถึง 12   -           0           2           6
  เดือน                                                         

  มากกว่า 12 เดือนขึ้นไป       144         151         169         191

  รวม                      178         387         185         205
  ------------------------ ----------- ----------- ----------- -----------

รายได้ที่ยังไม่ถึงกำหนดชำระ

(ล้านบาท)

  -------------------------- ----------- ----------- ----------- -----------
  ระยะเวลา                   ณ 31 ธันวาคม ณ 31 ธันวาคม ณ 31 ธันวาคม ณ 31 ธันวาคม
                             2547        2546        2545        2544

  ส่วนที่ยังไม่ครบกำหนดการโอน     6           2           0           3

  ส่วนที่เกินกำหนดการโอนน้อยกว่า 1 102         27          0           0
  ปี                                                              

  ส่วนที่เกินกำหนดการโอนมากกว่า 1 132         253         396         1,033
  ปี                                                              

  รวม                        240         282         396         1,036
  -------------------------- ----------- ----------- ----------- -----------

ณ วันที่ 31 ธันวาคม 2547 และ 31 ธันวาคม 2546 และ 2545
บริษัทและบริษัทย่อยได้ตั้งค่าเผื่อหนี้สงสัยจะสูญสำหรับลูกหนี้การค้าจำนวน 125 ล้านบาท และ
131.40 ล้าน และ 147 ล้านบาท ตามลำดับ

ทั้งนี้ สาเหตุที่ลูกหนี้การค้าที่มีอายุมากกว่า 12 เดือนขึ้นไปของบริษัทและบริษัทย่อย
มีสัดส่วนในระดับที่สูงมากเมื่อเปรียบเทียบกับยอดลูกหนี้การค้ารวม (สัดส่วนร้อยละ 81 ร้อยละ 39
และร้อยละ 91 ณ 31 ธันวาคม 2547 ณ สิ้นปี 2546 และ ณ สิ้นปี 2545 ตามลำดับ)
เนื่องมากจาก ในช่วงวิกฤติเศรษฐกิจที่ผ่านมาตั้งแต่ปี 2538
บริษัทและบริษัทย่อยได้ขายที่ดินออกไปเป็นจำนวนมาก
ซึ่งแต่เดิมลูกค้าส่วนใหญ่จะทำสัญญาจะซื้อจะขายก่อนที่บริษัทและบริษัทย่อยจะพัฒนาโครงการและก่อสร้างบ้าน
ดังนั้น เมื่อเกิดภาวะวิกฤติสถาบันการเงินและเกิดระงับการให้สินเชื่อในการก่อสร้าง
ทำให้โครงการของบริษัทและบริษัทย่อยไม่มีความคืบหน้า
ลูกค้าบางส่วนที่ทำสัญญากับบริษัทและบริษัทย่อยไว้ที่จะต้องจ่ายเงินดาวน์จนครบจำนวน
ก็จะไม่ชำระเงินดาวน์เพิ่ม
ทำให้บริษัทและบริษัทย่อยยังคงต้องตั้งเงินดาวน์ที่ลูกค้าค้างจ่ายดังกล่าวเป็นลูกหนี้การค้า
ซึ่งภาวะดังกล่าวเป็นระยะเวลาที่เกินกว่า 1 ปี ทำให้สัดส่วนลูกหนี้การค้าที่เกินกว่า 1 ปี
มีสัดส่วนที่สูง

สำหรับรายได้ที่ยังไม่ถึงกำหนดชำระในส่วนที่เกินกำหนดการโอนมากกว่า 1
ปีของบริษัทและบริษัทย่อย
มีสัดส่วนในระดับที่สูงมากเมื่อเปรียบเทียบกับยอดรายได้ที่ยังไม่ถึงกำหนดชำระรวม (สัดส่วนร้อยละ
55 ร้อยละ 90 และร้อยละ 100 ณ 31 ธันวาคม 2547 ณ สิ้นปี 2546 และ ณ สิ้นปี 2545
ตามลำดับ)
เนื่องมาจากการที่บริษัทใช้นโยบายการปรับโครงสร้างหนี้โดยแยกเจรจากับเจ้าหนี้ในแต่ละราย
ดังนั้นการปรับโครงสร้างหนี้ของแต่ละรายของเจ้าหนี้จะเสร็จไม่พร้อมกัน
เจ้าหนี้รายใดปรับโครงสร้างหนี้ได้
บริษัทก็จะสามารถปลดจำนองที่ดินที่เป็นหลักประกันเพื่อส่งมอบให้กับลูกค้าที่รอโอนได้
โดยที่ผ่านมาบริษัทได้ใช้เวลาในการปรับโครงสร้างหนี้ทั้งหมดตั้งแต่ปี 2541 จนถึงไตรมาสที่หนึ่งปี
2546 ส่งผลให้บริษัทมีรายได้ที่ยังไม่ถึงกำหนดชำระมีระยะเวลามากกว่า 1 ปี ในสัดส่วนที่สูง

จากการที่บริษัทย่อยบางแห่งของบริษัทสามารถดำเนินการปรับโครงสร้างหนี้ได้สำเร็จในระหว่างปี
2546 ทำให้บริษัทย่อยของบริษัทมีกำไรจากการปรับโครงสร้างหนี้ กำไรจากการขายสินทรัพย์
และกำไรจากผลประกอบการ ส่งผลให้บริษัทมีส่วนแบ่งกำไรจากเงินลงทุนตามวิธีส่วนได้เสียจำนวน
1,295 ล้านบาท ซึ่งส่งผลให้เงินลงทุนซึ่งบันทึกโดยวิธีส่วนได้เสียของบริษัท ณ 31 ธันวาคม 2546
เพิ่มขึ้นจำนวน 793 ล้านบาท จาก 31 ธันวาคม 2545 อย่างไรก็ตาม
เงินลงทุนซึ่งบันทึกโดยวิธีส่วนได้เสียของบริษัท ณ 31 ธันวาคม 2547 ได้ลดลงเหลือเพียง 444
ล้านบาท เนื่องจาก ในช่วงปี 2546 บริษัทย่อยมีกำไรจากการปรับโครงสร้างหนี้
และกำไรจากการดำเนินงาน ขณะที่ในปี 2547
บริษัทดังกล่าวมีสินค้าเหลือขายน้อยมากทำให้กำไรลดลง ถึงแม้บริษัทจะมีการลงทุนเพิ่ม
แต่ผลกำไรของบริษัทที่ลงทุนเพิ่มดังกล่าวยังไม่เกิดขึ้น

หนี้สินและโครงสร้างเงินทุน

ณ 31 ธันวาคม 2546 บริษัทและบริษัทย่อยมีหนี้สินรวมเหลือเพียง 4,771 ล้านบาท เท่านั้น
ซึ่งลดลงเป็นอย่างมากถึง 9,506 ล้านบาทจาก ณ 31 ธันวาคม 2545 หรือลดลงร้อยละ 65
โดยมีสาเหตุหลักจากการที่บริษัทและบริษัทย่อยสามารถปรับโครงสร้างหนี้กับเจ้าหนี้สถาบันการเงินหลายแห่งได้สำเร็จ
ประกอบกับบริษัทและบริษัทย่อยได้มีการชำระคืนเงินกู้ยืม ตามที่ได้กล่าวมาแล้วข้างต้น

โดยในปี 2546 บริษัทได้กลับมามีผลประกอบการกำไรสุทธิจำนวน 897 ล้านบาท
และมีการเพิ่มทุนอีกจำนวน 4,114 ล้านบาท
(ซึ่งเป็นการเพิ่มทุนที่ชำระแล้วมาจากรายการเงินล่วงหน้าค่าหุ้นสามัญจำนวน 587 ล้านบาท
การเพิ่มทุนที่ชำระแล้วในหุ้นสามัญจำนวน 458 ล้านบาท
และการเพิ่มทุนที่ชำระแล้วในหุ้นบุริมสิทธิจำนวน 3,069 ล้านบาท
โดยการเพิ่มทุนที่ชำระแล้วในหุ้นบุริมสิทธิมาจากการแปลงหนี้เป็นทุนตามเงื่อนไขที่ระบุไว้ในสัญญาปรับโครงสร้างหนี้)
ส่งผลให้ส่วนของผู้ถือหุ้นของบริษัทกลับมาเป็นบวกอีกครั้ง และมีมูลค่าเท่ากับ 1,657 ล้านบาท
ซึ่งทำให้บริษัทและบริษัทย่อยมีอัตราส่วนหนี้สินรวมต่อส่วนของผู้ถือหุ้นเท่ากับ 2.88 เท่า ณ 31
ธันวาคม 2546

ทั้งนี้ ณ 31 ธันวาคม 2547 บริษัทและบริษัทย่อยมีหนี้สินรวมเพิ่มขึ้นเป็น 5,257 ล้านบาท
โดยมีสาเหตุหลักมาจากการเพิ่มขึ้นของเงินกู้ยืมระยะยาวที่เพิ่มขึ้นจาก 2,403 ล้านบาท ณ 31
ธันวาคม 2546 เป็น 4,636 ล้านบาท ณ 31 ธันวาคม 2547
เนื่องจากบริษัทได้ลงทุนเพิ่มในบริษัทย่อยจำนวน 2 บริษัท
ทำให้บริษัทต้องนำทั้งสินทรัพย์และหนี้สินของบริษัทย่อยดังกล่าวเข้ามารวมกันใบงบการเงินรวมของบริษัทด้วย
ซึ่งทั้งสองบริษัทดังกล่าวมีสัดส่วนหนี้สินต่อทุนสูงกว่าสัดส่วนหนี้สินต่อทุนของบริษัทและบริษัทย่อยเดิม
อย่างไรก็ตาม
จากการที่บริษัทมีการเพิ่มทุนจากผู้ถือหุ้นเดิมส่งผลให้บริษัทและบริษัทย่อยมีส่วนของผู้ถือหุ้นเพิ่มมากขึ้นจาก
1,657 ล้านบาท ณ 31 ธันวาคม 2546 เป็น 4,019 ล้านบาท ณ 31 ธันวาคม 2547
ซึ่งทำให้บริษัทและบริษัทย่อยมีอัตราส่วนหนี้สินรวมต่อส่วนของผู้ถือหุ้นเท่ากับ 1.31 เท่า เท่านั้น ณ
31 ธันวาคม 2547

สภาพคล่อง

กระแสเงินสดสุทธิจาก (ใช้ไปใน) กิจกรรมการดำเนินงานของบริษัทและบริษัทย่อยเพิ่มขึ้นจาก 81
ล้านบาท ในปี 2545 เป็น 379 ล้านบาท ในปี 2546
โดยมีสาเหตุหลักมาจากการที่บริษัทและบริษัทย่อยมีการเร่งโอนสินค้าให้ลูกค้ามากขึ้น
และเปลี่ยนนโยบายโดยเน้นให้ลูกค้าของบริษัทและบริษัทย่อยชำระค่าสินค้าในระยะเวลาที่รวดเร็วมากขึ้น
ทั้งนี้ อิทธิพลหลักมาจากการที่บริษัทเปลี่ยนนโยบายมาเป็นการสร้างบ้านพร้อมขายมากขึ้น
ซึ่งทำให้บริษัทสามารถเรียกเก็บเงินจากลูกค้าของบริษัทได้รวดเร็วมากขึ้น
และจากนโยบายดังกล่าวนี้ส่งผลให้ระยะเวลาเก็บหนี้เฉลี่ยและระยะเวลาขายสินค้าเฉลี่ยของบริษัทและบริษัทย่อยดีขึ้นด้วย
โดยลดลงจาก 657.71 วัน และ 3,010.98 วัน ในปี 2545 เป็น 164.73 วัน และ 497.58
วัน ในปี 2546 ตามลำดับ

อย่างไรก็ตาม
จากการที่บริษัทมีการปรับนโยบายบัญชีให้มีการตรวจสอบความเรียบร้อยและความสำเร็จของงานหรือวัตถุดิบที่ได้รับจากผู้จัดหาวัตถุดิบ
(Suppliers) ของบริษัท ก่อนที่จะทำการตั้งยอดเจ้าหนี้การค้า
ส่งผลให้ระยะเวลาชำระหนี้เฉลี่ยของบริษัทและบริษัทย่อยลดลงจาก 88.57 วัน ในปี 2545 เป็น
21.84 วัน ในปี 2546

ดังนั้น แม้ว่าอัตราส่วน Cash Cycle ของบริษัทและบริษัทย่อยยังอยู่ในระดับที่ค่อนข้างสูง
แต่ก็มีการลดระดับลงอย่างต่อเนื่องจาก 3,580.13 วัน ในปี 2545 เป็น 640.47 วัน ในปี 2546

แต่ในของปี 2547 บริษัทและบริษัทย่อยกระแสเงินสดสุทธิจาก (ใช้ไปใน)
กิจกรรมการดำเนินงานของบริษัทและบริษัทย่อยลดลงเป็น 463 ล้านบาท
โดยมีสาเหตุหลักมาจากบริษัทได้ลงทุนไปในการสร้างเพิ่มสินค้าคงเหลือและงานระวางการก่อสร้างเพิ่มขึ้น
ประกอบกับ ในช่วงเวลาดังกล่าวเป็นช่วงระหว่างที่บริษัทรอส่งมอบสินค้าให้แก่ลูกค้าของบริษัท

กระแสเงินสดจาก (ใช้ไปใน) กิจกรรมการลงทุนของบริษัทและบริษัทย่อยในปี 2546 เท่ากับ 67
ล้านบาท เพิ่มขึ้นจาก 36 ล้านบาท ในปี 2545
โดยมีสาเหตุหลักมาจากการที่บริษัทที่เกี่ยวข้องกันกับบริษัทได้ชำระคืนเงินกู้ยืมทั้งระยะสั้นและระยะยาวให้แก่บริษัท
ประกอบกับการที่บริษัทมีการขายเงินลงทุนในบริษัท กฤษดาพัฒนาเคหะการ จำกัด
(ซึ่งเป็นบริษัทย่อยของบริษัทในขณะนั้น) ให้แก่บุคคลภายนอกในปี 2546 โดยในปี 2547
บริษัทและบริษัทย่อยมีกระแสเงินสดจาก (ใช้ไปใน) กิจกรรมการลงทุนจำนวน (1,774) ล้านบาท
โดยมีสาเหตุหลักมาจากการที่บริษัทนำเงินที่ได้มาจากการเพิ่มทุนไปลงทุนให้สินทรัพย์ที่ก่อให้เกิดรายได้ต่างๆ
มากขึ้น เช่น เงินลงทุนชั่วคราว เงินลงทุนในการก่อตั้งและซื้อบริษัทย่อย เงินลงทุนระยะยาว

กระแสเงินสดสุทธิจาก (ใช้ไปใน) กิจกรรมการจัดหาเงินจำนวนของบริษัทและบริษัทย่อยในปี 2546
เท่ากับ (327) ล้านบาท ลดลงจาก (118) ล้านบาท ในปี 2545
โดยมีสาเหตุหลักมาจากการที่บริษัทและบริษัทย่อยมีการส่งมอบสินค้าให้กับลูกค้าของบริษัทมากขึ้น
และได้นำเงินบางส่วนไปชำระคืนเงินกู้ให้แก่เจ้าหนี้สถาบันการเงิน ทั้งนี้ ในปี 2547
บริษัทและบริษัทย่อยมีกระแสเงินสดสุทธิจาก (ใช้ไปใน)
กิจกรรมการจัดหาเงินเพิ่มขึ้นจำนวนมากเป็น 2,286 ล้านบาท
โดยมีสาเหตุมาจากการเพิ่มทุนให้แก่ผู้ถือหุ้นเดิมเป็นหลัก

โดยรวม ตั้งแต่ปี 2545 จนถึง 2546
บริษัทและบริษัทย่อยมีสภาพคล่องในการดำเนินงานในระดับพอใช้ โดยมีกระแสเงินสดสุทธิจาก
(ใช้ไปใน) กิจกรรมดำเนินงานเป็นบวกและเพิ่มขึ้นโดยตลอด แม้ว่าในปี 2547
จะมีกระแสเงินสดสุทธิจาก (ใช้ไปใน) กิจกรรมดำเนินงานเป็นลบ (463) ล้านบาท
เป็นโดยหลักนั้นเนื่องมาจากการใช้จ่ายลงทุนไปในการเพิ่มสินค้าคงเหลือและงานระหว่างก่อสร้างเป็นเป็นการสร้างรายได้ในอนาคต
รวมถึงการจ่ายคืนเจ้าหนี้การค้า เงินมัดจำรับล่วงหน้า และดอกเบี้ยและค่าใช้จ่ายค้างจ่ายเพิ่มเติม

ทั้งนี้ ในด้านอัตราส่วนสภาพคล่องของบริษัทและบริษัทย่อยนั้น ถือว่ายังอยู่ในระดับที่ค่อนข้างต่ำที่
0.36 เท่า และ 0.61 เท่า ณ 31 ธันวาคม 2545 และ 2546 ตามลำดับ
ซึ่งต่ำกว่าค่าเฉลี่ยของหมวดพัฒนาอสังหาริมทรัพย์ในตลาดหลักทรัพย์แห่งประเทศไทย ที่ระดับ 1.17
เท่า และ 1.33 เท่า ณ 31 ธันวาคม 2545 และ 2546 ตามลำดับ
เช่นเดียวกับอัตราส่วนสภาพคล่องหมุนเร็วของบริษัทและบริษัทย่อยที่อยู่ในระดับต่ำที่ 0.04 เท่า และ
0.26 เท่า ณ 31 ธันวาคม 2545 และ 2546 ตามลำดับ
ซึ่งต่ำกว่าค่าเฉลี่ยของหมวดพัฒนาอสังหาริมทรัพย์ในตลาดหลักทรัพย์แห่งประเทศไทย ที่ระดับ 0.46
เท่า และ 0.55 เท่า ณ 31 ธันวาคม 2545 และ 2546 ตามลำดับ (
ข้อมูลค่าเฉลี่ยอัตราส่วนทางการเงินของหมวดพัฒนาอสังหาริมทรัพย์ในตลาดหลักทรัพย์แห่งประเทศไทยจากระบบ
SET SMART) อย่างไรก็ตาม หลังจากที่บริษัทได้มีการเพิ่มทุนในช่วง 9 เดือนแรกของปี 2547 แล้ว
และบริษัทได้นำเงินเพิ่มทุนดังกล่าวไปลงทุนเงินลงทุนชั่วคราวและเหลือเป็นเงินสดและรายการเทียบเท่าเงินอีกจำนวนมาก
ส่งผลให้อัตราส่วนสภาพคล่องและอัตราส่วนสภาพคล่องหมุนเร็วของบริษัทและบริษัทย่อยดีขึ้นอย่างมาก
โดย ณ 31 ธันวาคม 2547
อัตราส่วนสภาพคล่องและอัตราส่วนสภาพคล่องหมุนเร็วของบริษัทและบริษัทย่อยมีค่าเท่ากับ 1.21
เท่า และ 0.33 เท่า ตามลำดับ

รายจ่ายเพื่อการลงทุน

รายจ่ายลงทุนของบริษัทและบริษัทย่อยที่ผ่านมา
มีวัตถุประสงค์หลักของการลงทุนเพื่อลงทุนในธุรกิจทางด้านการพัฒนาอสังหาริมทรัพย์ที่บริษัทมีความชำนาญ
เพื่อก่อให้เกิดรายได้ ผลตอบแทน และผลประโยชน์สูงสุดของบริษัทและบริษัทย่อย
ตลอดจนเป็นการสนับสนุนและส่งเสริมการดำเนินงานในธุรกิจของกลุ่มบริษัทให้ครบวงจร

อย่างไรก็ตาม ตั้งแต่ในช่วงวิกฤตเศรษฐกิจในปี 2540 เป็นต้นมา
บริษัทและบริษัทย่อยได้ชะลอการลงทุน ทำให้บริษัทและบริษัทย่อยไม่ได้มีการลงทุนเพิ่มเติมมากนัก
เนื่องจาก กระแสเงินสดของบริษัทยังมีไม่เพียงพอ
การขาดการสนับสนุนสินเชื่อจากสถาบันการเงินและขาดผู้ลงทุนเพิ่มเติม
โดยปัญหาดังกล่าวส่งผลให้บริษัทได้ตัดสินใจในการปรับโครงสร้างทุนโดยการเพิ่มทุนให้กับผู้ถือหุ้นเดิม
รวมถึงปรับปัจจัยพื้นฐานต่างๆ ให้เอื้ออำนวยต่อนักลงทุนและการระดมเงินทุนผ่านทางด้านตลาดทุน

ทั้งนี้ ในอนาคตอันใกล้นี้บริษัทมีแผนที่จะลงทุนในธุรกิจหมู่บ้านจัดสรรในโครงการต่างๆ
เพิ่มเติมมากขึ้น อาทิเช่น โครงการประเวศ โครงการแจ้งวัฒนะ โครงการรัชดาภิเษก
และโครงการบางนา-ตราด กม 32.5 (ดูรายละเอียดในส่วนที่ 2.6 เรื่องโครงการในอนาคต)

แหล่งที่มาของเงินทุน

ที่ผ่านมา (ตั้งแต่ช่วงวิกฤตเศรษฐกิจจนถึงปี 2545)
ธุรกิจอสังหาริมทรัพย์โดยรวมได้รับผลกระทบอย่างมาก
และบริษัทได้รับผลกระทบจากเหตุการณ์ดังกล่าวเช่นกัน
ซึ่งส่งผลให้บริษัทประสบกับภาวะขาดทุนและมีส่วนของผู้ถือหุ้นติดลบ
ดังนั้นแหล่งที่มาของเงินทุนของบริษัทและบริษัทย่อยในช่วงเวลาดังกล่าวจะมาจากเงินกู้ยืมเป็นหลัก ณ
31 ธันวาคม 2545 บริษัทและบริษัทย่อยมีอัตราส่วนหนี้สินรวมต่อสินทรัพย์รวมสูงถึงร้อยละ 24.05
เท่า อย่างไรก็ตาม ในปี 2546
จากการที่บริษัทสามารถเจรจาปรับโครงสร้างหนี้กับเจ้าหนี้สถาบันการเงินหลายแห่งได้สำเร็จ
ซึ่งบริษัทและบริษัทย่อยได้มีการเพิ่มทุนจากการแปลงหนี้เป็นทุน และโอนทรัพย์ชำระหนี้
ตามเงื่อนไขของการปรับโครงสร้างหนี้ดังกล่าว
ประกอบกับมีการเพิ่มทุนให้แก่บุคคลในวงจำกัดเพื่อนำไปใช้เป็นเงินทุนหมุนเวียนในการดำเนินโครงการต่างๆ
ของบริษัทและบริษัทย่อย
จึงส่งผลให้ฐานะทางการเงินของบริษัทเริ่มดีขึ้นตามลำดับและมีส่วนของผู้ถือหุ้นกลับมาเป็นบวกอีกครั้งที่
1,657 ล้านบาท และมีอัตราส่วนหนี้สินต่อส่วนของผู้ถือหุ้นเท่ากับ 2.88 เท่า ณ 31 ธันวาคม 2546
อย่างไรก็ตาม อัตราส่วนหนี้สินต่อส่วนของผู้ถือหุ้นของบริษัทและบริษัทย่อยยังอยู่ในระดับที่สูง
หากเปรียบเทียบกับค่าเฉลี่ยอัตราส่วนหนี้สินต่อส่วนของผู้ถือหุ้นของหมวดพัฒนาอสังหาริมทรัพย์ในตลาดหลักทรัพย์แห่งประเทศไทยที่
1.37 เท่า ณ 31 ธันวาคม 2546

ต่อมาในปี 2547 บริษัทได้มีการเพิ่มทุนให้แก่ผู้ถือหุ้นเดิม
ทำให้บริษัทได้เงินจากการเพิ่มทุนเป็นจำนวนมากถึง 2,571 ล้านบาท
และยังมีการรับเงินล่วงหน้าค่าหุ้นบุริมสิทธิอีกจำนวน 38 ล้านบาท ดังนั้น
เมื่อนำมารวมกับผลประกอบการกำไรของบริษัทและบริษัทย่อยในช่วงเวลาดังกล่าวจำนวน 68
ล้านบาท ส่งผลให้ส่วนของผู้ถือหุ้นของบริษัทเพิ่มขึ้นเป็น 4,019 ล้านบาท
ทำให้บริษัทมีฐานะการเงินที่แข็งแกร่งขึ้นอย่างมาก
โดยอัตราส่วนหนี้สินต่อส่วนของผู้ถือหุ้นของบริษัทและบริษัทย่อย ณ 31 ธันวาคม 2547 เท่ากับ 1.31
เท่า เท่านั้น
ซึ่งต่ำกว่าค่าเฉลี่ยอัตราส่วนหนี้สินต่อส่วนของผู้ถือหุ้นของหมวดพัฒนาอสังหาริมทรัพย์ในตลาดหลักทรัพย์แห่งประเทศไทยที่
1.45 เท่า ณ 31 ธันวาคม 2547

วิเคราะห์ฐานะการเงินและผลการดำเนินงานในปี 2547

สินทรัพย์

บริษัทและบริษัทย่อยมีสินทรัพย์รวม ณ.วันที่ 31 ธันวาคม 2547 จำนวน 9,276 ล้านบาท
เพิ่มขึ้นประมาณ 2,848 ล้านบาท จากจำนวน 6,428 ล้านบาท ณ.31 ธันวาคม 2546
หรือคิดเป็นร้อยละ 44 มีสาเหตุหลักมาจากความสำเร็จในการเพิ่มทุนจดทะเบียนในปี 2547
และบริษัทได้ลงทุนเพิ่มในบริษัทย่อยแห่งใหม่จำนวน 3 บริษัท (บริษัท อัลลาย เทคโนโลยี่ อินเตอร์
เนชั่นแนล จำกัด และบริษัท ธานนท์ พร็อพเพอร์ตี้ จำกัด
ซึ่งดำเนินธุรกิจด้านพัฒนาและจำหน่ายอสังหาริมทรัพย์ และบริษัท เคเอ็มซี โฮเท็ล แอนด์ รีสอร์ท
จำกัด ซึ่งดำเนินธุรกิจด้านโรงแรมและรีสอร์ทในจังหวัดเชียงใหม่)
เนื่องจากบริษัทเล็งเห็นว่าบริษัทย่อยทั้ง 3
แห่งมีศักยภาพที่จะสามารถสร้างรายได้และผลกำไรให้บริษัทในอนาคต ซึ่งส่งผลให้ยอดสินค้าคงเหลือ
และที่ดินรอการพัฒนาเพิ่มขึ้นเช่นกันจากจำนวน 781 ล้านบาท และ 3,943 ล้านบาท ณ 31
ธันวาคม 2546 เป็นจำนวน 1,700 ล้านบาท และ 4,802 ล้านบาท ณ 31 ธันวาคม 2547

นอกจากนี้ บริษัทยังได้ลงทุนในบริษัทที่เป็นโรงแรมที่อยู่ที่ภูเก็ตในกลุ่มแรฟเฟิลล์ จำนวน 3 บริษัท
ในสัดส่วนร้อยละ 19 ของทุนจดทะเบียน โดยบริษัทเล็งเห็นว่าธุรกิจโรงแรมที่จังหวัดภูเก็ตมีศักยภาพ
โดยเฉพาะในเรื่องการท่องเที่ยว ทั้งนี้
กลุ่มแรฟเฟิลล์เป็นผู้ประกอบธุรกิจด้านโรงแรมที่มีชื่อเสียงทั่วโลก
สามารถหานักท่องเที่ยวชาวต่างประเทศเข้ามาท่องเที่ยวในจังหวัดภูเก็ตได้เพิ่มมากขึ้นด้วย

หนี้สินและส่วนผู้ถือหุ้น

ณ.วันที่ 31 ธันวาคม 2547 บริษัทและบริษัทย่อยมีหนี้สินรวมจำนวน 5,257 ล้านบาท ซึ่งเพิ่มขึ้นจาก
4,771 ล้านบาท ณ 31 ธันวาคม 2547 หรือคิดเป็นเพิ่มขึ้นประมาณร้อยละ 10
โดยมีสาเหตุหลักมาจากเงินกู้ยืมระยะยาวที่เพิ่มสูงขึ้น
เนื่องจากบริษัทได้ลงทุนเพิ่มในบริษัทย่อยจำนวน 2 บริษัท
ทำให้บริษัทต้องนำทั้งสินทรัพย์และหนี้สินของบริษัทย่อยดังกล่าวเข้ามารวมกันใบงบการเงินรวมของบริษัทด้วย
ซึ่งทั้งสองบริษัทดังกล่าวมีสัดส่วนหนี้สินต่อทุนสูงกว่าสัดส่วนหนี้สินต่อทุนของบริษัทและบริษัทย่อยเดิม

ส่วนผู้ถือหุ้นของบริษัทและบริษัทย่อย ณ.วันที่ 31 ธันวาคม 2547 มีจำนวน 4,019 ล้านบาท
เพิ่มขึ้นจาก 1,657 ล้านบาท ณ 31 ธันวาคม 2546 หรือคิดเป็นเพิ่มขึ้นประมาณร้อยละ 142
มีสาเหตุหลักมาจากการเพิ่มทุนของบริษัทในปี 2547 แม้ว่าในปี 2547
บริษัทจะมีผลขาดทุนสุทธิจำนวน 209 ล้านบาทก็ตาม

ผลการดำเนินงานของบริษัทและบริษัทย่อย

ผลประกอบการในปี 2547 บริษัทและบริษัทย่อยมีรายได้รวมจำนวน 613 ล้านบาท
ซึ่งลดลงอย่างมากจากรายได้รวมจำนวน 2,893 ล้านบาท ในปี 2546 หรือคิดเป็นลดลงถึงร้อยละ
79 ทั้งนี้ มีสาเหตุหลักมาจาก :

1)  รายได้จากการขายอสังหาริมทรัพย์ที่ลดลงจาก 1,270 ล้านบาท ในปี 2546 เหลือเพียง 583
    ล้านบาท ในปี 2547 เนื่องจาก ในช่วงปี 2546 บริษัทและบริษัทย่อยได้ขายที่ดินผืนใหญ่มูลค่า
    450 ล้านบาท ประกอบกับภาวะเศรษฐกิจที่เริ่มชะลอตัวเนื่องจากภาวะราคาน้ำมันที่เพิ่มสูงขึ้น
    และมาตรการส่งเสริมด้านภาษีที่หมดไปในปี 2547 ทำให้รายได้การขายอสังหาริมทรัพย์ในปี
    2546 มียอดรายได้สูงกว่าปี 2547

2)  ในช่วงปี 2546
    บริษัทและบริษัทย่อยมีรายได้จากการโอนกลับค่าเผื่อหนี้สงสัยจะสูญและค่าเผื่อการไม่ได้รับคืนเงินมัดจำสูงถึง
    850 ล้านบาท ตามเหตุผลที่ได้กล่าวมาแล้วข้างต้น
    ซึ่งเป็นเหตุการณ์พิเศษที่จะเกิดขึ้นไม่บ่อยครั้งนัก ทั้งนี้ ในปี 2547
    บริษัทและบริษัทย่อยมีรายได้จากรายการดังกล่าวเพียง 37 ล้านบาท เท่านั้น

3)  ในปี 2546 บริษัทและบริษัทย่อยมีรายได้จากการโอนกลับรายการขาดทุนจากการด้อยค่าสูงถึง
    536 ล้านบาท ตามเหตุผลที่ได้กล่าวมาแล้วข้างต้น
    ซึ่งเป็นเหตุการณ์พิเศษที่จะเกิดขึ้นไม่บ่อยครั้งนัก เช่นกัน ทั้งนี้ ในปี 2547
    บริษัทและบริษัทย่อยมีรายได้จากการโอนกลับรายการขาดทุนจากการด้อยค่าเพียง 14 ล้านบาท
    เท่านั้น

สำหรับด้านรายจ่ายนั้น ในช่วงปี 2547 บริษัทและบริษัทย่อยมีค่าใช้จ่ายรวม 792 ล้านบาท
ลดลงอย่างมากจาก 4,686 ล้านบาท ในปี 2546 ทั้งนี้ มีสาเหตุมาจาก :

1)  ต้นทุนขายที่ลดลง ตามรายได้จากการขายอสังหาริมทรัพย์ที่ลดลงตามที่ได้กล่าวมาแล้วข้างต้น
    โดยในปี 2547 บริษัทและบริษัทย่อยมีต้นทุนขายเท่ากับ 400 ล้านบาท ซึ่งลดลงจากปี 2546
    ที่มีต้นทุนขายจำนวน 1,327 ล้านบาท

2)  ในปี 2547 บริษัทไม่มีรายการขาดทุนจากการโอนสินทรัพย์ ในขณะที่ปี 2546
    บริษัทและบริษัทย่อยมีรายการขาดทุนจากการโอนสินทรัพย์ จำนวนมากถึง 3,087 ล้านบาท
    ตามสาเหตุที่ได้กล่าวมาแล้วข้างต้น

อย่างไรก็ตาม บริษัทและบริษัทย่อยมีค่าใช้จ่ายด้านการขายและการบริหารเพิ่มขึ้นจาก 275 ล้านบาท
ในปี 2546 เป็น 307 ล้านบาท ในปี 2547 หรือคิดเป็นเพิ่มขึ้นถึงร้อยละ 12 เนื่องมาจาก ในปี
2547 เป็นปีที่รัฐบาลไม่ได้ผ่อนปรนเรื่องภาษีการโอน และภาษีธุรกิจเฉพาะ
ทำให้บริษัทฯมีค่าใช้จ่ายในส่วนนี้เพิ่มขึ้น และในปี 2547
อุตสาหกรรมพัฒนาอสังหาริมทรัพย์โดยเฉพาะด้านที่อยู่อาศัยนั้นมีการแข่งขันค่อนข้างสูง
ทางบริษัทจึงมีการดำเนินการประชาสัมพันธ์มากขึ้นส่งผลให้มีค่าใช้จ่ายในการโฆษณาเพิ่มมากขึ้น

ในด้านกำไรขั้นต้นและอัตรากำไรขั้นต้นนั้น ในปี 2547
กำไรขั้นต้นของบริษัทและบริษัทย่อยยังคงติดลบแต่ในจำนวนที่น้อยลงที่จำนวน (23) ล้านบาท
ซึ่งลดลงจากเดิมในปี 2546 ซึ่งมีกำไรขั้นต้นติดลบถึง (163) ล้านบาท ทั้งนี้ มีสาเหตุหลักมาจาก :

1)  บริษัทสามารถควบคุมต้นทุนขายและต้นทุนการก่อสร้างได้ดีขึ้น

2)  บริษัทได้ลงทุนซื้อหุ้นในบริษัทย่อย (ธานนท์ พร็อพเพอร์ตี้) ที่เปิดโครงการใหม่
    ซึ่งมีกำไรขั้นต้นสูง

3)  ปี 2546 บริษัทมีการขายที่ดินแปลงใหญ่ ซึ่งมีต้นทุนที่สูง โดยบริษัทได้ตั้งสำรองจากการด้อยค่า
    ซึ่งในทางบัญชีได้แยกรายงานไว้ต่างบรรทัดทำให้ กำไรขั้นต้นในปี 2546 ค่อนข้างสูง

4)  เนื่องจากในช่วงไตรมาสที่ 4
    บริษัทได้มีการยกเลิกสัญญาลูกค้าที่ค้างโอนมามากกว่าหนึ่งปีเพิ่มขึ้นจึงส่งผลให้บริษัทต้องรับรู้รายการโอนกลับรายได้จากการขายอสังหาริมทรัพย์เนื่องจากการยกเลิกสัญญาเพิ่มขึ้น
    ซึ่งส่งผลให้กำไรขั้นต้นของปี 2547 ยังคงติดลบ

อย่างไรก็ตาม ในปี 2547
บริษัทยังคงมีผลประกอบการจากการดำเนินกิจกรรมตามปกติของบริษัทที่ไม่ดีรัก
โดยมีผลขาดทุนก่อนดอกเบี้ยจ่ายและภาษีเงินได้จำนวน (179) ล้านบาท
ซึ่งถือว่าดีขึ้นจากที่เคยขาดทุนจำนวน (1,793) ล้านบาท ในปี 2546 แต่ในปี 2547
บริษัทมีกำไรจากการปรับโครงสร้างหนี้เพียง 17 ล้านบาท ในขณะที่ปี 2546
บริษัทมีกำไรจากปรับโครงสร้างหนี้สูงถึง 2,826 ล้านบาท ส่งผลให้บริษัทมีขาดทุนสุทธิในปี 2547
จำนวน (209) ล้านบาท ลดลงจากที่มีกำไรสุทธิ 897 ล้านบาท ในปี 2546
หรือคิดเป็นลดลงร้อยละ 123

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคตนอกเหนือจากที่ได้กล่าวไว้แล้วในส่วนที่
2 ข้อ 1 เรื่องปัจจัยความเสี่ยง มีดังต่อไปนี้

ความเพียงพอของเงินลงทุน

จากการที่ในปัจจุบันบริษัทและบริษัทย่อยจะมีโครงการลงทุนต่างๆ
ตามที่ระบุอยู่ในเรื่องวัตถุประสงค์ของการใช้เงินหน้า 2.0-1
ซึ่งบริษัทคาดว่าจะมีแหล่งเงินทุนในโครงการดังกล่าวจะมาจากการใช้สิทธิในการแปลงสภาพใบสำคัญแสดงสิทธิครั้งที่
1 อย่างไรก็ดีหากผู้ใช้สิทธิของใบสำคัญแสดงสิทธิดังกล่าว ใช้สิทธิไม่ครบจำนวนนั้น
บริษัทยังคงสามารถนำเงินทุนในส่วนอื่นมาทดแทนได้ เช่น การกู้ยืมเงินจากสถาบันการเงินเพิ่มเติม
ทั้งนี้หากยังไม่เพียงพอ
บริษัทจะเลือกทยอยลงทุนตามจำนวนเงินที่ได้รับมาจากการใช้สิทธิของใบสำคัญแสดงสิทธิ
โดยเรียงลำดับการลงทุนดังต่อไปนี้

+----------------------------------------+--------------+-------------+
| ประเภทธุรกิจ                             | จำนวนเงินลงทุน | ร้อย         |
|                                        |              | ละของเงินที่ได้ |
|                                        |              |             |
|                                        |              | จากการใช้สิทธิ |
+----------------------------------------+--------------+-------------+
| 1. ธุรกิจโรงแรม                          | 2,000.00     | 24.05       |
+----------------------------------------+--------------+-------------+
| 2. ธุรกิจรีสอร์ตแอนด์สปา                    | 1,500.00     | 18.04       |
+----------------------------------------+--------------+-------------+
| 3. ธุรกิจเซอร์วิสอพาร์ตเม้นท์                 | 1,500.00     | 18.04       |
+----------------------------------------+--------------+-------------+
| 4. ธุรกิจอาคารสำนักงาน                    | 2,000.00     | 24.05       |
+----------------------------------------+--------------+-------------+
| 5. เงินทุนหมุนเวียนเปิดโครงการใหม่           | 1,315.57     | 15.82       |
+----------------------------------------+--------------+-------------+
|                                        | 8,315.57     | 100.00      |
+----------------------------------------+--------------+-------------+

ทั้งนี้ บริษัทอาจมีการเปลี่ยนลำดับการลงทุนเพื่อให้เหมาะสมกับสถานการณ์ที่เกิดขึ้นในอนาคต
และก่อให้เกิดผลประโยชน์สูงสุดแก่บริษัท
โดยตัวเลขจำนวนเงินลงทุนและสัดส่วนการใช้เงินลงทุนเพื่อใช้ลงทุนในโครงการดังกล่าวข้างต้นนั้น
เป็นตัวเลขโดยประมาณ
เนื่องจากยังไม่ทราบจำนวนที่แน่นอนของผู้ถือใบสำคัญแสดงสิทธิที่จะใช้สิทธิซื้อหุ้นสามัญ
จึงส่งผลให้บริษัทอาจมีความเสี่ยงจากความไม่แน่นอนของการลงทุนและผลประกอบการจากการลงทุนในธุรกิจดังกล่าว
(ดูรายละเอียดเพิ่มเติมในส่วน 2.0
เรื่องวัตถุประสงค์ในการใช้เงินจากการออกใบสำคัญแสดงสิทธิ)